title: Maaginen kaukoputki

text: Lordi Asriel lähettää joukkoja Lyran luolalle torjuakseen Magisteriumin zeppeliinit. Lyraa puolustamaan lähtevät myös gallivespialaiset vakoojat ritari Tialys ja lady Salmakia. He muistuttavat ihmistä mutta ovat vain noin neljän tuuman mittaisia.


title: Maaginen kaukoputki

text: Mary Malone astuu ikkunoiden läpi Cittágazzen kautta vielä oudompaan maailmaan. Hän tapaa joukon norsumaisia olentoja, jotka kutsuvat itseään nimellä "mulefa". Ne matkustavat kiinnittämällä jalkoihinsa pyöreän siemenkodan käyttäen sitä pyöränä. Näillä olennoilla on kehittynyt kulttuuri, monimutkainen kieli ja tarttuva nauru, mikä saa Malonen pitämään heitä kaltaisinaan. Lopulta Malone hyväksytään mulefayhteisöön ja hän oppii, että siemenkotia tuottavat puut ovat vähentyneet 300 vuoden ajan ja kuolemassa sukupuuttoon. Ymmärtääkseen tätä ongelmaa Malone rakentaa kaukoputken kovettuneesta puun mahlasta kyeten siten näkemään Tomun. Se näyttää virtaavan kaukaisuuteen suurina virtoina sen sijaan, että se vajoaisi alaspäin ja ravitsisi puita.


title: Maaginen kaukoputki

text: Will tapaa Iorek Byrnisonin. Se on panssaroitujen jääkarhujen kuningas, jonka kansa on muuttamassa etelään paetakseen lordi Asrielin luoman maailmojen välisen sillan aiheuttamaa arktisen alueen sulamista. Iorek lupautuu auttamaan Lyran pelastamisessa. Ilmaston lämpeneminen yhdistetään vastaaviin katastrofeihin, joita Tomun epätavallinen käyttäytyminen aiheuttaa monissa maailmoissa.


title: Maaginen kaukoputki

text: Will, Iorek ja Balthamos sekä lordi Asrielin ja Magisteriumin armeijat kokoontuvat rouva Coulterin luolan luona. Will onnistuu herättämään Lyran ja leikkaamaan ikkunan toiseen maailmaan. Rouva Coulter katsoo Williin ja saa Willin ajattelemaan omaa äitiään, jolloin hänen keskittymisensä herpaantuu, ja Salaperäinen veitsi särkyy. Koska leikkaamansa ikkuna on auki, Will, Lyra ja gallivespialaiset vakoojat pääsevät pakenemaan toiseen maailmaan.


title: Maaginen kaukoputki

text: Lordi Asrielin joukot vangitsevat rouva Coulterin. Hän pakenee ja kertoo Magisteriumin edustajille kaiken tietämänsä. Nämä kuitenkin vangitsevat hänet, minkä vuoksi hän siirtyy lordi Asrielin ja hänen liittolaistensa puolelle. Nämä ovat perustaneet tyhjään maailmaan tasa-arvoon perustuvan "Taivaan tasavallan" ja koonneet sinne joukkoja kaikista maailmoista kaataakseen Kaikkivaltiaan ja Metatronin johtaman Taivaan valtakunnan (). He haluavat säilyttää Tomun, sillä heidän mielestään kirkko pyrkii viemään elämästä kaiken ilon määrittelemällä sen synniksi.


title: Maaginen kaukoputki

text: Iorek Byrnison korjaa vastahakoisesti Salaperäisen veitsen. Lyra, Will, Salmakia ja Tialys leikkaavat veitsen avulla ikkunan kuolleiden maailmaan odotusalueelle ja astuvat sisään. Yrittäessään päästä kuolleiden maahan, estää portinvartija matkan ja käskee odottamaan kuolemaa. Odotusalueella Lyra kohtaa ihmisiä, jotka ovat myös joutuneet odotusalueelle ennen kuolemaansa ja odottavat sitä. Ihmiset ovat tulleet maasta, jossa jokainen ihminen näkee kuolemansa ja jossa se on aina ihmisen mukana. Odotusalueella eräs mies selittää Lyralle, että jokaisella elävälle on oma kuolemansa. Joissakin maailmoissa ihmiset näkevät sen ja toisissa, missä ihmiset eivät halua nähdä Kuolemaa, se on piiloutunut kohteliaisuudesta. Lyra kutsuu kuolemaansa ja pyytää tätä viemään hänet kuolleiden maahan. Kuolema suostuu ja seuraavana aamuna he lähtevät kohti kuolleiden maan satamaa. Satamassa he astuvat veneeseen. Lautturi käskee Lyraa jättämään daimoninsa, Pantalaimonin, laiturille. Pakotettuna Lyra jättää Pantalaimonin rannalle ja lähtee veneellä kohti kuolleiden maata. Tässä vaiheessa Will tajuaa, että hänelläkin on daimoni kokien saman fyysisen tuskan kuin Lyrakin.


title: Maaginen kaukoputki

text: Heidän matkansa manalaan muistuttaa kreikkalaista mytologiaa, sillä Kharonia muistuttava vanha lautturi kuljettaa heidät kuolleiden tapaan joen yli. Lyra löytää Rogerin aaveiden joukosta. Will ja gallivespialaiset päättävät vapauttaa aaveet maailmasta, jota Will pitää vankileirinä. Kaikkivaltias on asettanut kuolleita vartioimaan joukon harpyijoita, jotka saavat voimaa ihmisten kärsimyksestä. Ne kuitenkin huomaavat nauttivansa enemmän kuunnellessaan Lyran kertomuksia muista maailmoista. He lupaavat päästää kuolleet pois, jos nämä kertovat niille tarinoita. He matkaavat kuolleiden maan korkeimpaan kohtaan, jossa Will leikkaa veitsellä portin toiseen maailmaan. Aaveet astuvat sen läpi ja hajoavat luontoon.


title: Maaginen kaukoputki

text: Lordi Asrielin ja rouva Coulterin keskustelusta käy ilmi, että synti sellaisena kuin kirkko sen määrittelee ei ole pahaa, vaan ainoastaan halua nauttia elämästä, vapautta. Ilman sitä ihmisillä ei olisi harpyijoille mitään kerrottavaa. Jos Magisterium tuhoaa Tomun, jota se pitää perisyntinä, tuo vapaus menetetään lopullisesti, ja Kaikkivaltiaan hirmuvalta hallitsee kaikkia maailmoja.


title: Maaginen kaukoputki

text: Viimeinen taistelu alkaa. Aiemmin kuolleet Lee Scoresby ja Willin isä John Parry poistuvat kuolleiden maasta, mutta säilyttävät vielä väliaikaisesti hahmonsa ja liittyvät lordi Asrielin armeijaan taistellakseen haamuja vastaan.


title: Maaginen kaukoputki

text: Rouva Coulter astuu sisään Pilvivuoreen, Kaikkivaltiaan linnoitukseen, jossa hän tapaa sijaishallitsija Metatronin ja huijaa tätä tarjoamalla tälle lordi Asrielin elämän. Lyra huijasi Iofur Raknisonia lupaamalla tälle ihmisyyttä ja hänen äitinsä huijaa Metatronia lupaamalla tälle kyvyn lihalliseen nautintoon pettäen Metatronin puolustaakseen Lyraa. He kamppailevat pitkään ja lopuksi rouva Coulter, lordi Asriel ja Metatron syöksyvät yhdessä pohjattomaan maailmojen väliseen tyhjyyteen.


title: Maaginen kaukoputki

text: Will ja Lyra liityvät daimoneihinsa ja siirtyvät mulefan maailmaan, jossa daimonit karkaavat heiltä. Ne tapaavat noita Serafina Pekkalan, joka kertoo, että kaikki maailmojen väliset ikkunat on suljettava, sillä Tomu vuotaa niistä ulos. Lisäksi joka kerta kun uusi ikkuna avataan, syntyy sieluja syövä haamu, joten veitsi on tuhottava lopullisesti. Nuorten daimonit omaksuvat pysyvän muodon. Lyran daimoni Pantalaimon asettuu näädäksi ja Willin daimoni, jolle Serafina Pekkala antaa nimen "Kirjava", kissaksi. Daimonit palaavat Lyran ja Willin luokse ja kertovat heille tietonsa. Enkelit sallivat vain yhden, kuolleiden maasta ulos johtavan ikkunan jäädä auki.


title: Maaginen kaukoputki

text: Tämä tekee Willin ja Lyran hyvin surullisiksi, sillä heistä on tullut rakastavaisia. He eivät kuitenkaan voi elää yhdessä, sillä pysyvä oleskelu kotimaailmansa ulkopuolella johtaa ihmisen sairastumiseen ja kuolemaan hieman yli kymmenessä vuodessa. He kuitenkin sopivat istuvansa joka vuosi juhannuspäivänä puistonpenkillä, joka on molempien kotimaailmassa samassa paikassa.


title: Maaginen kaukoputki

text: Lyra palaa kotiinsa Jordan Collegeen. Koska hän ei enää kykene tulkitsemaan aletiometriä menetettyään alitajuisen viattomuutensa jonka ansiosta hän pystyi ymmärtämään sitä vaistonvaraisesti, hän päättää alkaa opiskella laitteen tulkintaa erityisessä oppilaitoksessa. Siitä lähtien Lyra ja hänen daimoninsa Pantalaimon pyrkivät John Parryn ehdotuksen mukaisesti rakentamaan Taivaan tasavallan kotimaailmassaan. Myös Will palaa kotimaailmaansa Mary Malonen kanssa. Nämä kaksi ymmärtävät toistensa kokemukset ja tietävät saaneensa toisistaan todelliset ystävät.


title: Vanhala (Tuntematon sotilas)

text: Vanhala on kuvitteellinen henkilö Tuntematon sotilas -teoksessa. Vanhalan tunnistaa hänen alituisesta hihittelytavastaan.


title: Vanhala (Tuntematon sotilas)

text: Vanhala on aluksi hyvin ujo, hiljainen ja tukeva nuorukainen. Romaanin ensimmäisessä elokuvasovituksessa Vanhala ei ollut lihava, mutta syöppö kylläkin.


title: Vanhala (Tuntematon sotilas)

text: Vanhala on varsinainen hupiveikko, hänen ilonlähteekseen muodostuu sekä suomalaisten että neuvostoliittolaisten propaganda. Hän nauraa jatkuvasti lähes kaikelle, ja hän myös naurattaa muita sotamiehiä. Vanhala on alusta alkaen lähinnä Hietasen ja myöhemmin Rokan uskollinen toveri. Kirjassa kerrotaan ohimenevästi että Vanhala saa asemasodan aikana luodin kylkeensä ja joutuu sairauslomalle mutta hän palaa nopeasti takaisin ja selviääkin sodasta, jota hän ei itsessäänkään ota mitenkään vakavasti. Esimerkiksi sodan päättyessä hän vain tokaisee:


title: Vanhala (Tuntematon sotilas)

text: Vaikka Vanhala on usein hieman lapsellinen, hän kasvaa kirjan loppupuolella aikana ja oppii vakavuutta vaarallisten tilanteiden edessä.


title: Vanhala (Tuntematon sotilas)

text: Vanhala on havainnoitsija ja hän on mukana romaanin joka luvussa. Hän näkee ja varsinkin kuulee kaiken. Hän hihittää kuunnellessaan Stalinin puheita äänilevyltä, ja vaikka hän ei ymmärrä itse puheesta mitään, hän tunnistaa siitä paatoksen ja onttouden. Humaltuneena Vanhala laulaa Punakaartin marssia, työväenlaulua vuodelta 1918, mutta tällä hän ei ota kantaa, vaan tällaiset laulut ovat hänen mielestään yksinkertaisesti vain hyviä. Vaikka Vanhala puhuu hämäläismurretta – milloin hän ei matki kirjakieltä tai jotakin muuta murretta –, romaanin kertoja ei paljasta hänen taustoistaan mitään. Teatteriohjaaja Mika Myllyaho päättelee kuitenkin Vanhalan olevan kotoisin suuresta perheestä ja olevan lapsijoukon keskimmäisiä, jolloin hän on joutunut olemaan paljon yksin. Vanhala ei itse soita sooloja, vaan komppaa muita ja nostaa näitä. Myllyahon mielestä Vanhalalla on ryhmässään erityistehtävä hengen ylläpitäjänä varsinkin, kun hän ei ole riidoissa kenenkään kanssa.


title: Vanhala (Tuntematon sotilas)

text: Vanhala kohoaa asemasodan aikana sotamiehestä korpraaliksi ja vänrikki Jalovaara palkitsee hänet lopputaisteluissa "alikersantin natsalla".


title: Vanhala (Tuntematon sotilas)

text: Vanhalalla on myös lempinimi Ylen Sankia Priha (karjalankieltä: hyvin lihava nuorimies) jonka hänelle antoi petroskoilainen tyttö Vera.


title: Vanhala (Tuntematon sotilas)

text: Väinö Linna ei itse nimennyt ketään tiettyä henkilöä Vanhalan esikuvaksi, mutta eräät tutkijat ovat päätelleet alikersantti Paavo Tanskin antaneen aineksia tämän hahmoon. Punkalaitumelta kotoisin ollut Tanski oli vuonna 1920 syntyneen Linnan ikätoveri ja toimi hänen kanssaan varusmiesten kouluttajana Liperin Ylämyllyllä ennen jatkosotaa sekä kivääriryhmän johtajana Jalkaväkirykmentti 8:ssa hyökkäys- ja asemasodan aikana. Kesällä 1943 Linna ja Tanski komennettiin yhdessä koulutusaliupseereiksi kotirintamalle ensin Tammelan Mustialaan ja myöhemmin Miehikkälään. Sotien jälkeen Tanski toimi maanviljelijänä kotiseudullaan Punkalaitumella.


title: Vanhala (Tuntematon sotilas)

text: Vuoden 1955 Tuntemattomassa Sotilaassa Vanhalana nähtiin Leo Riuttu, ja myöhemmin Pyynikin kesäteatterissa Ahti Kuoppala. Vuoden 1985 Vanhalana nähtiin Tero Niva. Vuoden 2017 elokuvassa Vanhalaa näyttelee Hannes Suominen.


title: Lordi Kames

text: Henry Home, Lordi Kames (1696 – 27. joulukuuta 1782) oli skotlantilainen filosofi, joka edusti skotlantilaista valistusta ollen yksi sen johtajista. Hän sai lordin arvon vuonna 1752.


title: Lordi Kames

text: Home kirjoitti paljon omaisuuden merkityksestä yhteiskunnalle. Hänen teoksillaan oli myös suuri merkitys antropologian ja sosiologian kehitykselle seuraavan kahden sadan vuoden aikana. Teoksissaan "Historical Law Tracts" ja "Sketches on the History of Man" hän kuvasi ihmiskunnan historian nelivaiheisena. Ensimmäisessä vaiheessa ihmiset olivat metsästäjä-keräilijöitä, ja ihmiset välttelivät toisiaan. Toisessa vaiheessa ihmiset kasvattivat kotieläimiä, mikä vaati suurempien yhteiskuntien perustamista. Näissä vaiheissa ei vielä tarvittu lakeja, lukuun ottamatta perheenpään tai yhteisön johtajan määräyksiä. Kolmas vaihe oli maanviljelys, joka vaati enemmän yhteistyötä ja uusia suhteita kaupankäynnin ja työllistymisen (tai orjuuden) mahdollistamiseksi. Home katsoi, että tämä vaati uusia oikeuksia ja velvollisuuksia, ja samalla lakeja ja lain valvojia. Neljännessä vaiheessa ihmiset muuttivat kylistä ja maatiloilta satamiin ja kauppakaupunkeihin, mikä vaati edelleen lisää lakeja, mutta myös hyödytti yhä enemmän.


title: Lordi Kames

text: Homen tuttaviin kuuluivat mm. John Home, David Hume ja James Boswell. Lordi Monboddon kanssa Home väitteli usein.


title: Lordi Kames

text: Home oli mukana oikeudessa päättämässä Joseph Knightin tapauksesta. Päätöksen mukaan Skotlannissa ei sallittu orjuutta.


title: Oikeus ja kehitys -puolue

text: Oikeus ja kehitys -puolue (, myös AK Parti, AKP) on turkkilainen, vuonna 2001 perustettu poliittinen puolue. AKP on konservatiivinen ja islamistinen puolue, joka ajaa liberaalia markkinataloutta ja Turkin jäsenyyttä Euroopan unionissa.


title: Oikeus ja kehitys -puolue

text: Vastustajien mukaan AKP tukee liiaksi uskontoon ja pyrkii tuomaan islamistisia aineksia perustuslain mukaan maalliseen Turkkiin. Sen tukialuetta on maaseutu ja kannattajia erityisesti talonpoikien jälkeläiset, jotka ovat muuttaneet miljoonittain kaupunkeihin.


title: Oikeus ja kehitys -puolue

text: Oikeus ja kehitys -puolue on perustettu entisen pääministerin Necmettin Erbakanin Hyvepuolueen raunioille, joka kiellettiin vuonna 2001. Erbakanin Hyvepuolue puolestaan oli perustettu armeijan vuonna 1997 suorittaman vallankaappauksen jälkeen lakkautetun Hyvinvointipuolueen pohjalle. Hyvepuolueen pohjalle perustettiin Onnellisuuspuolue (SP), johon myös Erbakan liittyi, sekä maltillisempi Oikeus- ja kehityspuolue (AKP).


title: Oikeus ja kehitys -puolue

text: AKP pääsi valtaan vuoden 2002 vaaleissa, minkä jälkeen se ajoi läpi parlamentissa uudistuspaketit tavoitteenaan saada käyntiin Turkin EU-jäsenyysneuvottelut. Vuoden 2007 presidentinvaalin alla Turkin armeija julkisti muistion virallisella verkkosivustollaan, jossa vastustettiin AKP:n presidenttiehdokasta perusteluna Turkin tasavallan sekulaarisuuden puolustaminen. Vastustuksesta huolimatta AKP kykeni nimittämään ehdokkaan presidentinvaaliin, mikä osaltaan johti Turkin armeijan vaikutusvallan vähenemiseen.


title: Oikeus ja kehitys -puolue

text: Maaliskuussa 2008 Turkin pääsyyttäjä Abdurrahman Yalçınkaya pyysi perustuslaillista oikeutta lakkauttamaan puolueen. Syyttäjä vaati myös pääministeri Erdoğanin ja presidentti Abdullah Gülin sulkemista politiikasta viideksi vuodeksi. Syyttäjänvirasto syytti AKP:ta pyrkimyksistä murentaa Turkin sekulaarista järjestelmää. AKP:n edustajat pitivät syytteitä perusteettomina ja poliittisina. 30. heinäkuuta annetun tuomion mukaan puolue on maallisuutta vastustavien toimien keskipiste. Kuusi oikeuden 11 tuomarista äänesti sen lakkauttamisen puolesta, joten lakkautus jäi yhden äänen päähän. Sen puoluetuki kuitenkin leikattiin puoleen.


title: Oikeus ja kehitys -puolue

text: Useita merkittäviä vaikuttajia niin armeijan, poliitikkojen, akateemikkojen kuin toimittajien parista pidätettiin ja tuomittiin lokakuussa 2008 alkaneiden ns. "Ergenekon-oikeudenkäyntien" seurauksena. Ergenekon-nimen saanutta salaliittoverkostoa syytettiin pyrkimyksistä luoda poliittinen kaaos ja provosoida sotilaallisia iskuja AKP:ta vastaan. Viisi vuotta kestäneet oikeudenkäynnit tulivat päätökseen vuonna 2013. Arvioiden mukaan oikeudenkäyntien vaikutus oli merkittävä sen vähentäessä huomattavasti Turkin armeijan mahdollisuuksia vaikuttaa maan politiikkaan. Ergenekon-tuomiot näyttäytyivät joillekin tärkeänä askeleena Turkin armeijan tuomiseksi siviilijohdon hallintaan, mutta oikeudenkäyntien nähtiin myös muuttuneen hallituksen keinoksi vaientaa vastustajiaan.


title: Oikeus ja kehitys -puolue

text: Kesäkuussa 2011 pidetyissä vaaleissa AKP sai noin 50 % annetuista äänistä, ja puolueen arvioidaan saavan noin 325 paikkaa eli vajaan 2/3 parlamentista.


title: Oikeus ja kehitys -puolue

text: AKP:n politiikka alkoi muuttua enemmän kansalliskonservatiiviseen suuntaan vuoden 2013 aikana. Puolue aikoi ajaa muun muassa tiukennuksia aborttioikeuteen, mikä herätti vastustusta oppositiossa. Gezin puistosta alkaneista protesteista vuonna 2013 muodostui lopulta suurimmat AKP:n hallitusta vastaan koskaan järjestetyt mielenosoitukset. Vuoden lopulla hallitusta horjutti korruptioskandaali, jonka vuoksi kymmeniä AKP:ta lähellä olevia eliitin jäseniä pidätettiin ja asetettiin syytteeseen korruptiosta. Syytettyjen joukossa olivat muun muassa sisäministeri Gulerin ja talousministeri Caglayanin pojat, ja kyseiset ministerit joutuivat eroamaan 25. joulukuuta 2013.


title: Oikeus ja kehitys -puolue

text: Elokuussa 2014 puolueen puheenjohtaja Erdoğan valittiin heti ensimmäisellä äänestyskierroksella Turkin presidentiksi. Hänen seuraajakseen AKP:n johtoon ja pääministeriksi nousi Ahmet Davutoğlu, joka vahvisti jo aiemmin Erdoğanin esittämät pyrkimykset presidentin valtaoikeuksien kasvattamisesta. Binali Yıldırım nostettiin pääministeriksi ja AKP:n johtoon Davutoğlun erottua toukokuussa 2016. Davutoğlun eron taustalla olivat pitkään jatkuneet erimielisyydet presidentti Erdoğanin kanssa, ja Yıldırımin odotettiin olevan edeltäjäänsä enemmän Erdoğanin linjalla. AKP:n puoluekokouksessa Yıldırım puolusti presidenttijohtoisen järjestelmän etuja ja vaati Turkille uutta perustuslakia, joka lisäisi presidentin valtaoikeuksia. Perustuslain muuttaminen presidenttijohtoiseen suuntaan oli jo pitkään kuulunut puolueen tavoitteisiin.


title: Oikeus ja kehitys -puolue

text: Vain vuotta myöhemmin Yıldırım väistyi AKP:n johdosta presidentti Erdoğanin palattua puheenjohtajaksi ylimääräisessä puoluekokouksessa toukokuussa 2017. Aiemmin huhtikuussa järjestetyssä kansanäänestyksessä oltiin hyväksytty perustuslain muutokset Turkin siirtymisestä AKP:n ajamaan presidenttijohtoiseen järjestelmään. Muutokset tekivät myös mahdolliseksi presidentti Erdoğanin liittymisen takaisin puolueeseen. Yıldırım puolestaan valittiin puoluekokouksessa samalla AKP:n uudeksi varapuheenjohtajaksi.


title: Oikeus ja kehitys -puolue

text: Euroopan kansanpuolue (EPP) hyväksyi tammikuussa 2005 AKP:n tarkkailijajäseneksi. AKP oli Erdoğanin johdolla jo pitemmän aikaa ilmaissut puolueen kiinnostuksen jäsenyyttä kohtaan ja EPP antoi viimein alustavan hyväksynnän sille marraskuussa 2004. EPP:n sisällä AKP:n mukaantulo oli ollut vaikea kysymys, sillä moni sen jäsenpuolueista vastusti Turkin jäsenyyttä Euroopan unionissa.


title: Oikeus ja kehitys -puolue

text: AKP hylkäsi lopulta tavoitteensa tulla Euroopan kansanpuolueen täysjäseneksi, ja puolue tiedotti 12. marraskuuta 2013 liittyneensä jäseneksi Euroopan konservatiivien ja reformistien allianssiin (AECR, myöh. ACRE). AECR oli perustettu vuonna 2009 joukon pitkälti euroskeptisismiä edustaneiden puolueiden irrottauduttua EPP:stä ja muodostettua oman ryhmänsä Euroopan parlamentissa.


title: Tasavaltalainen kansanpuolue

text: Tasavaltalainen kansanpuolue () on Turkin vanhin puolue. Se pitää perustamisajankohtanaan 9. syyskuuta 1923.


title: Tasavaltalainen kansanpuolue

text: CHP on tasavaltalainen ja sekulaari ja lähinnä sosiaalidemokraattinen. Se pitää ideologianaan kemalismia, jonka periaatteita kuvaavat puolueen logon kuusi nuolta. Se on Sosialistisen internationaalin jäsen. CHP on kuitenkin saanut järjestöltä arvostelua osakseen ja SI aloitti kesäkuussa 2007 prosessin sen mahdolliseksi erottamiseksi. SI katsoo CHP:n nationalistisen retoriikan ja liittoutumisen nationalistipuolueen kanssa rikkovan se periaatteita.


title: Tasavaltalainen kansanpuolue

text: CHP on lähtöisin itsenäisyyssodan ajalta. Se julisti Kemal Atatürkin hänen kuolemansa jälkeen ikuiseksi johtajakseen ja İsmet İnönün päällikökseen. CHP oli vuoteen 1945 Turkin ainoa puolue. Vuoden 1946 vaaleissa se pystyi vielä pitämään valta-asemansa, mutta vuoden 1950 vaaleissa hävisi vaalijärjestelmän vuoksi demokraattiselle puolueelle saaden vain 69/539 paikkaa.


title: Tasavaltalainen kansanpuolue

text: Vuoden 2002 vaaleissa CHP sai 178 edustajaa Turkin suureen kansankokoukseen. Vuoden 2007 vaaleissa CHP oli vaaliliitossa Demokraattisen vasemmistopuolueen (Demokratik Sol Parti, DSP) kanssa ja sai 20,85 % äänistä ja 110 edustajaa, ml. sitoutumattomat.


title: Tasavaltalainen kansanpuolue

text: Vuosina 2011–2015 järjestetyissä kolmissa vaaleissa puolue on saanut Kemal Kılıçdaroğluin johdolla tasaisesti noin 25 prosenttia äänistä.


title: CHP

text: Lyhenne CHP tarkoittaa muun muassa:


title: Iron Mountain

text: Iron Mountain voi tarkoittaa seuraavia:


title: Eesti Üliõpilaste Selts

text: Eesti Üliõpilaste Selts (EÜS, 'Viron ylioppilaiden seura') on 1870 perustettu virolainen miesopiskelijajärjestö. EÜS toimi aiempina vuosina Tartossa Tarton yliopiston yhteydessä, kunnes 1940 toinen maailmansota esti järjestön toimimisen normaalisti. Neuvosto-Viron aikana EÜS toimi Viron ulkopuolella Ruotsissa, Saksassa, Australiassa, Isossa-Britanniassa, Yhdysvalloissa sekä Argentiinassa maastapaenneiden jäseniensä ja heidän jälkeläistensä ylläpitämänä. Eesti Üliõpilaste Selts perustettiin 1988 Tartossa uudelleen.


title: Eesti Üliõpilaste Selts

text: EÜS synnyn taustalla on Jakob Hurt, joka toimi Tartossa kymnaasin opettajana 1868–1872. Hän kutsui virolaisia ylioppilaita kotiinsa lukemaan 1862 ilmestynyttä "Kalevipoegia". Näistä illoista Eesti Üliõpilaste Selts syntyi.


title: Eesti Üliõpilaste Selts

text: EÜS toimii pääosin Tartossa, omassa 1902 valmistuneessa talossaan osoitteessa J. Tõnissoni 1. Tämän lisäksi Viron rajojen sisäpuolella EÜSillä on myös huoneisto Tallinnassa.


title: Eesti Üliõpilaste Selts

text: EÜS:in tunnusnauhan, suomalaista osakuntanauhaa vastaavan nauhan, värit ovat samat kuin Viron lipussa. Eesti Üliõpilaste Seltsin suomalaisia ystävyysjärjestöjä ovat Pohjois- ja Etelä-Pohjalainen Osakunta sekä Vasa nation.


title: Benedetto Croce

text: Benedetto Croce (25. helmikuuta 1866 – 20. marraskuuta 1952) oli italialainen filosofi, poliitikko ja kriitikko. Hän kirjoitti useista aiheista, kuten historianfilosofiasta ja estetiikasta. Filosofisesti hän edusti uushegeliläisyyttä, poliittisesti liberalismia, vaikkakin hän vastusti laissez-faire -tyyppistä vapaakauppaa. Croce on vaikuttanut erityisesti Antonio Gramsciiin.


title: Sotahuuto (lehti)

text: Sotahuuto () on Pelastusarmeijan julkaisema lehti, joka ilmestyy 11 kertaa vuodessa. Lehden levikki perustuu tilausten lisäksi julkisilla paikoilla myyntiin. Ensimmäinen War Cry -lehti ilmestyi 27. joulukuuta 1879 Lontoossa Englannissa.


title: Sotahuuto (lehti)

text: Sotahuuto-lehti ilmestyi Suomessa ensimmäisen kerran ruotsinkielisenä Krigsropet-lehtenä 26.4.1890, ensimmäistä numeroa painettiin 1 800 kappaletta. Ensimmäinen suomenkielinen lehti ilmestyi Pelastusarmeija -nimisenä 8.11.1890 alkaen. Ensimmäistä numeroa painettiin 3 000 kappaletta, koko painos myytiin hetkessä loppuun. Vuonna 1892 lehden nimeksi vaihdettiin Sotahuuto. Vuoteen 1895 asti suomenkielinen lehti ilmestyi kerran kuukaudessa ja ruotsinkielinen Krigsropet kahdesti kuukaudessa. Vuodesta 1895 alkaen Sotahuutoa alettiin julkaista kerran viikossa.


title: Kansallismielinen toimintapuolue

text: Kansallismielinen toimintapuolue (, MHP) on turkkilainen nationalistinen puolue. MHP ajaa turkkilaista nationalismia ja käsitystä, että kaikki turkkilaiset jakavat yhteiset esivanhemmat.


title: Kansallismielinen toimintapuolue

text: MHP:n edeltäjä oli Tasavaltalainen maaseudun kansallispuolue (Cumhuriyetçi Köylü Millet Partisi; CKMP), jonka johtoon Alparslan Türkeş nousi 1965 ja vahvisti 1969 Adanan puoluekokouksessa asemansa johtajana ja vaihtoi nimen MHP:ksi.


title: Kansallismielinen toimintapuolue

text:
Puolue perustettiin uudelleen 1983 nimellä "Milliyetçi Çalışma Partisi" vuoden 1980 vallankaappauksen jälkeen, jossa olemassa olevat puolueet hajotettiin. Türkeşin kuoleman jälkeen MHP pyrki Devlet Bahçelin johdolla esittämään itsensä maltillisena oikeistopuolueena ja alkoi tavoitella myös muslimiäänestäjiä luvaten mm. hijabin käytön kumoamista valtiollisissa laitoksissa, kuten yliopistot. Vuoden 1999 vaaleissa MHP sai korkeimman kannatuksensa luvaten mm. kiinnisaadun kurdijohtaja Abdullah Öcalanin hirttämistä.
MHP vastustaa jyrkästi neuvotteluja kurdiseparatistien kanssa ja arvostelee valtapuolue AKP:tä korruptiosta ja autoritarismista. MHP on kuitenkin tukenut AKP:ta joissain asioissa, kuten hijabin sallimisessa, vuoden 2007 presidentinvaaleissa ja 2015 parlamentin puhemiehen vaaleissa. Se on pitkään ollut parlamentin kolmanneksi suurin puolue.


title: Kansallismielinen toimintapuolue

text: Heinäkuun 2007 vaaleissa MHP sai 14,3 % äänistä ja 71 paikkaa suuressa kansankokouksessa. Vuoden 2011 vaaleissa puolue sai 13 % äänistä, kesän 2015 vaaleissa 16,3 %, mutta loppuvuoden uusintavaaleissa vain 11,9 % ja jäi neljänneksi suurimmaksi puolueeksi HDP:n jälkeen.


title: Kansallismielinen toimintapuolue

text: Harmaat sudet -järjestön on katsottu olevan yhteyksissä puolueeseen ja toimineen sen aseellisena siipenä.


title: Denis Dutton

text: Denis Dutton (9. helmikuuta 1944 Los Angeles – 28. joulukuuta 2010) oli yhdysvaltalaissyntyinen uusiseelantilainen filosofi. Hän opetti Canterburyn yliopistossa Christchurchissä. Dutton valmistui Kalifornian yliopistosta Santa Barbarasta. Hän opetti Michigan-Dearbornin yliopistossa yksitoista vuotta ennen kuin muutti Uuteen-Seelantiin vuonna 1984.


title: Denis Dutton

text: Dutton on kirjoittanut erityisesti estetiikasta.


title: Tom Pappas

text: Tom Pappas (s. 6. syyskuuta 1976, Azalea, Oregon) on yhdysvaltalainen kymmenottelija.


title: Tom Pappas

text: Pappasin isoisä oli showpainija, joka kannusti Pappasta urheilemaan. Pappas harrasti high school -aikoinaan amerikkalaista jalkapalloa, baseballia, koripalloa ja painia. Hän voitti 1995 maansa nuorten mestaruuden sekä Pan-Amerikan kisojen nuorten mestaruuden kymmenottelussa. Hän oli vuoden 1998 sivussa polvivamman takia, mutta 1999 paransi ennätystään lähes 800 pisteellä tehden uuden college-ennätyksen 8463. Hän voitti samana vuonna NCAA-mestaruuden ja kilpaili Sevillan MM-kisoissa, joissa keskeytti. Seuraavana vuonna hän voitti Yhdysvaltain-mestaruuden sisäradoilla seitsenottelussa ja ulkoradoilla kymmenottelussa ja sijoittui Sydneyn olympialaisissa viidenneksi.


title: Tom Pappas

text: Pappas voitti 2002 maansa mestaruuden sekä sisä- että ulkoradoilla. Seuraavana vuonna hän voitti seitsenottelun maailmanmestaruuden Birminghamin sisäratojen MM-kisoissa pistein 6361. Myöhemmin samana vuonna hän voitti kymmenottelun Yhdysvaltain-mestaruuden sekä MM-kultaa Pariisin MM-kisoissa tuloksella 8750. Hän sai samana vuonna Jesse Owens -palkinnon. Ateenan olympialaisissa 2004 hän keskeytti.


title: Tom Pappas

text: Pappasin isä Nick piti hallussaan maanopeusennätystä yli 700 kilometrin tuntinopeudella. Hänen veljensä Paulin ennätys kymmenottelussa on 7303 vuodelta 1997.


title: 2001 avaruusseikkailu (kirja)

text: 2001 avaruusseikkailu () on Arthur C. Clarken vuonna 1968 ilmestynyt tieteisromaani, joka kirjoitettiin rinnakkain kanssa.


title: 2001 avaruusseikkailu (kirja)

text: Kirjan ensimmäinen osa sijoittuu nykyiseen itä-Afrikkaan noin kolmen miljoonan vuoden päässä menneisyydessä. Apinaihminen Kuunkatselija ja hänen heimonsa elävät ankaraa elämää metsästäen ja vältellen villipetoja. Eräänä aamuna Kuunkatselijan heimo löytää mystisen mustan esineen luolansa ulkopuolelta. Esine on musta monoliitti, joka pian opettaa Kuunkatselijan heimoa käyttämään työkaluja. Alkeellisilla kiviaseillaan heimo surmaa ensin sitä uhanneen leopardin ja sitten käy taisteluun toista apinaihmisheimoa vastaan.


title: 2001 avaruusseikkailu (kirja)

text: Miljoonia vuosia myöhemmin vuonna 1999 tohtori Heywood Floyd saapuu Maasta Yhdysvaltain kuutukikohtaan Claviuksen kraatterissa Kuussa. Läheisestä Tykon kraatterista on löydetty valtavan magneettisen anomalian keskeltä musta monoliitti "Tykon Magneettinen Anomalia" ("TMA-1"), jonka sivujen suhteet ovat täsmälleen 1:4:9 (tai 1:2:3 eli monoliitin paksuus on täsmälleen 1/4 sen leveydestä ja 1/9 sen korkeudesta). Tohtori Floydin ja amerikkalaisten astronauttien läsnä ollessa TMA-1 paljastuu auringonvalolle ensimmäistä kertaa miljooniin vuosiin ja lähettää suunnattoman voimakkaan radioviestin kohti Saturnuksen kuuta Japetusta. Samalla sitä ympäröivä magneettinen anomalia katoaa.


title: 2001 avaruusseikkailu (kirja)

text: Vuonna 2001 miehitetty avaruusalus "Löytö" ("Discovery") matkaa kohti Saturnusta mukanaan viisi matkalaista, astronautit Frank Poole ja David Bowman sekä kolme "talviuneen" vaivutettua tiedemiestä. Tutkimusmatkan määränpäänä on planeetan kuu Japetus. "Löytö" saa lisävauhtia Jupiterin painovoimasta ja lentoradan kohti Saturnusta.


title: 2001 avaruusseikkailu (kirja)

text: Kirjassa selitetään tarkemmin HAL-tietokoneen tekemät virheet. Sille on loogisesti mahdotonta, että siihen luottavat astronautit toteaisivat sen peitelleen lennon lopullista tarkoitusta ja siis valehdelleen. Tämä aiheuttaa virheellisen toiminnan sen vianetsintätoiminnassa sekä muutoksia puheilmaisussa, joiden syytä HAL ei voi kertoa paljastumatta. Lennon horroksessa olevat tiedemiehet tietävät lennon merkityksen ja koska heidät on määrä herättää Saturnukseen saavuttaessa HAL päätyy ohjelmointinsa kannalta loogiseen tilanteeseen ja tekee miehistölle kohtalokkaan ratkaisun surmata Frank Poole. Koska tiedemiehet ovat myös valvovien astronauttien reservinä ja herätettävissä tarvittaessa, HALin tilanne vain pahenee ja korjatakseen virheen logiikassaan päättää surmata myös Bowmanin erityisesti koska hän pyytää herättämään heidät kaikki samanaikaisesti katsoessaan oman henkisen rasituksensa liian suureksi Poolen kuoltua.


title: 2001 avaruusseikkailu (kirja)

text: Bowmanin alkaessa herättää tiedemiehiä Hal avaa ilmalukon molemmat ovet päästäen aluksen ilman avaruuteen. Kykenemättä pelastamaan herääviä miehiä hän onnistuu menemään hätäsuojaan jossa on oma happivarasto ja vara-avaruuspuku. Bowman joutuu sulkemaan Halin ja ottamaan aluksen täysin käsiohjaukseen. Hän joutuu olemaan yksin kuukausia aluksen lähestyessä Japetusta. Maahanpaluu on mahdotonta, koska Halin aiheuttama dekompressio vahingoitti "Löydön" ilmasuodattimia eikä aluksen ilma riittäisi myöskään pelastusaluksen tuloon asti. Myös hibernaatio on pois laskuista, kun Hal ei ole valvomassa sitä.


title: 2001 avaruusseikkailu (kirja)

text: "Löydön" lähestyessä Japetusta Bowman havaitsee sillä jättikokoisen monoliitin, joka kokoaan lukuun ottamatta muistuttaa Kuun monoliittia. Monoliitin rakentamiseen raaka-aineena käytetystä Japetus-kuun materiasta jäänyt käyttämätön kivijäte mainitaan kerronnassa muodostaneen Saturnuksen renkaat. Saavuttuaan Japetuksen luo Bowman päättää lähteä tutkimaan TMA-2:ksi ristittyä monoliittia jäljelle jääneellä podilla. Hänen lähestyessään sitä TMA-2 paljastaa todellisen toimintansa tähtiporttina, joka avautuu ja imaisee Bowmanin podin sisäänsä. Maassa kuullaan hänen viimeiset sanansa "Se on ontto - se on loputon - ja - oi! - hyvä Jumala! - "se on täynnä tähtiä"".


title: 2001 avaruusseikkailu (kirja)

text: Bowman matkustaa monoliitin kautta vieraisiin tähtijärjestelmiin ja päätyy lopulta paikkaan, joka muistuttaa tavallista hotellihuonetta Maassa. Huoneessa on TV, joka esittää useita vuosia vanhoja tv-ohjelmia. Huoneen kirjahyllyn kirjat ovat vain kulisseja. Huone itse on kopioitu yhdestä niistä televisio-ohjelmista, jotka monoliitti on välittänyt. Bowman menee nukkumaan ja sen aikana hänen muistonsa imetään hänestä ja hänet muutetaan kuolemattomaksi olennoksi, Tähtilapseksi, joka voi elää ja liikkua avaruudessa. Tähtilapsi palaa Maahan ja kokeilee voimiaan räjäyttämällä maata kiertävällä kiertoradalla olevan ydinlatauksen. Kuten Kuunkatsoja miljoonia vuosia aikaisemmin, Tähtilapsi hallitsee nyt maailmaa ja on epävarma mitä tehdä seuraavaksi, mutta kerrotaan, että "kyllä se jotain keksisi".


Batman of the Future: Return of the Joker ("Batman Beyond: Return of the Joker") on vuonna 2000 ensi-iltansa saanut animaatioelokuva. Elokuva on osa Batman of the Future-animaatiosarjan tarinaa ja on samalla kolmas DC-animaatiouniversumin elokuva. Sen ohjasi Curt Geda ja pääosassa esiintyivät Will Friedle, Kevin Conroy, Mark Hamill, Angie Harmon ja Melissa Joan Hart. Elokuva voitti yhteensä kolme palkintoa ja sai viisi ehdokkuutta vuonna 2001.


title: Batman of the Future: Return of the Joker

text: Bruce Wayne saa kokea yllätyksen, kun Jokeri ilmestyy paikalle 40 vuoden tauon jälkeen, ja hän tietää kaiken Brucesta ja hänen menneisyydestään. Uusi Batman, Terry saa pikkuhiljaa selville tarinan alkuperäisen Batmanin viimeisestä ja kohtalokkaasta kohtaamisesta Jokerin kanssa, jossa Tim Drake (alias Robin) oli osallisena. Bruce ei enää halua Terryn olevan Batmanina, mutta kun Jokeri iskee lähes kohtalokkain seurauksin Brucen kimppuun, Terry ottaa roolinsa Batmanina takaisin ja lähtee tutkimaan Jokerin todellista henkilöllisyyttä.


title: Lomittuminen

text: Lomittuminen on kvanttimekaniikassa kahden tai useamman kvanttisysteemin (esimerkiksi hiukkasen tai hiukkasjoukon) ominaisuus, jolle ei ole analogiaa arkimaailmassa. Lomittuneessa tilassa osasysteemeillä on ”ei-klassisia” korrelaatioita, minkä vuoksi mittaamalla yhden osasysteemin ennalta tuntematon ominaisuus saadaan tietoa muiden osasysteemien vastaavasta ominaisuudesta.


title: Lomittuminen

text: Oletetaan yksinkertaisuuden vuoksi kaksi hiukkasta (tai kollektiivisesti käyttäytyvää hiukkasjoukkoa). Tätä hiukkasparia kuvataan aaltofunktiolla (tilavektorilla) muotoa


Lomittuminen


title: Lomittuminen

text: missä formula_2 kuvaa ”ensimmäisen” hiukkasen tilaa ja formula_3 ”toisen” hiukkasen tilaa. Oletetaan, myös yksinkertaisuuden vuoksi, että hiukkasilla on tasan kaksi vapausastetta, formula_4 ja formula_5. Toisin sanoen, formula_6. Tällainen voisi olla esimerkiksi spin-1/2-hiukkanen, jonka kineettinen energia voidaan jostain syystä jättää huomiotta. Toinen (itse asiassa analoginen) vaihtoehto on kubitti.


title: Lomittuminen

text: Hiukkaspari on lomittuneessa tilassa, jos niiden kokonaisaaltofunktio on muotoa


title: Lomittuminen

text: missä molemmat kertoimet ovat erisuuria kuin nolla. Vastaavasti lomittunut tila voi olla myös muotoa


title: Lomittuminen

text: Oleellista siis on, että kokonaistilaa ei voi esittää "yhtenä" yksittäisten tilojen (ulko)tulona.


title: Lomittuminen

text: Oletetaan, että hiukkaspari on yllä ensin mainitussa kokonaistilassa. Tällöin ensimmäisen hiukkasen mittaus antaa tuloksen ”formula_4” todennäköisyydellä formula_10 ja tuloksen ”formula_5” todennäköisyydellä formula_12. Tämä vastaa siis yleisen kvanttisuperpositiotilan ominaisuuksia. Lomittumisen idea selviää toisen hiukkasen mittausta tarkastelemalla – sen tulos nimittäin riippuu täysin ensimmäisen hiukkasen mittaustulosta. Jos ensimmäinen mittaus antoi ”formula_4”, myös toisen mittauksen on annettava ”formula_4” – ja vastaavasti mittaustulokselle ”formula_5”. Ensimmäisen hiukkasen mittaus siis määrää täysin sen mitä toisen hiukkasen mittauksesta saadaan – riippumatta esimerkiksi hiukkasten välisestä etäisyydestä. Mittaushetkellä ensimmäinen hiukkanen voi olla vaikkapa Espoon Otaniemessä ja toinen Tampereen Hervannassa. Toisin kuin aluksi ajateltiin, tämä ei kuitenkaan ole ristiriidassa suhteellisuusteorian kanssa, sillä mitään informaatiota ei mittauksista välity.


title: Lomittuminen

text: Kvanttilomittumista voidaan tutkia mittaamalla Bellin epäyhtälöitä. Niiden avulla voidaan osoittaa, että kvanttilomittuminen rikkoo paikallisen reaalisuuden.


title: Lomittuminen

text: Lomittunut tila voidaan luoda esimerkiksi tietyissä hajoamisprosesseissa, joissa samassa koherentissa prosessissa muodostuu kaksi tai useampi hiukkasta.


title: Lomittuminen

text: Kvanttilomittumista käytetään kvanttilaskennassa sekä jonkin verran myös kvanttisalauksessa.


title: Lomittuminen

text: 1960-luvulla kehitetty Wheeler–DeWitt-yhtälö, joka yhdistää suhteellisuusteorian ja kvanttimekaniikan – ns. kvantittaa suhteellisuusteorian – jättää yhtälöstä kaiken kaikkiaan ajan pois. Tämän johdosta yhtälö oli pitkään piikki tiedemiesten lihassa, kunnes vuonna 1983 Don Page ja William Wootters ehdottivat, että lomittuminen saattaisi tuottaa ratkaisuun ajan ongelmaan. Tämä on eksoottinen ominaisuus, jossa kaksi kvanttihiukkasta jakavat saman olemassaolon, vaikka ne ovat fyysisesti erotettuja. Lomittuminen on syvällinen ja voimakas linkki ja Page sekä Wootters osoittivat miten sitä voidaan käyttää ajan mittaamiseen.


title: Lomittuminen

text: Pagen ja Woottersin päätelmien mukaan aika on emergentti ilmiö, joka johtuu lomittumisen luonteesta ja esiintyy vain universumin sisällä oleville tarkkailijoille. Jokainen jumalankaltainen tarkkailija universumin ulkopuolella näkee puolestaan staattisen, muuttumattoman maailmankaikkeuden juuri kuten Wheeler–DeWitt-yhtälö ennustaa.


title: Lomittuminen

text: Vuonna 2013 ryhmä tutkijoita Torinosta, Italiasta, teki ensimmäisen testin Pagen ja Woottersin idealle vahvistaen sen, että aika on todellakin emergentti ilmiö "sisäisille" tarkkailijoille, mutta poissaoleva maailmankaikkeuden ulkoisille tarkkailijoille.


title: Vaeltava juutalainen

text: Vaeltava juutalainen voi viitata


title: Thomas Gore

text: Thomas Pryor Gore (10. joulukuuta 1870 – 16. maaliskuuta 1949) oli Yhdysvaltain demokraattisen puolueen poliitikko. Hän syntyi Mississippissä, muutti vuonna 1901 Oklahomaan ja tuli sieltä valituksi Yhdysvaltain senaatin jäseneksi vuosina 1907–1921 ja 1931–1937.


title: Thomas Gore

text: Gore menetti 8-vuotiaana tapaturmaisesti näön toisesta silmästään. Myös hänen toisen silmänsä näkö alkoi heiketä, ja muutaman vuoden kuluttua hän oli täysin sokea. Poliittisen uransa jälkeen hän toimi Washington DC:ssä lakimiehenä, kunnes kuoli 78 vuoden iässä.


title: Thomas Gore

text: Thomas P. Gore eli vuodesta 1900 avioliitossa Nina Belle Kayn kanssa. Pari sai kaksi lasta: Nina Goren (1903–1978) ja Thomas Notley Goren (1910–). Hänen tyttärenpoikansa on maineikas kirjailija Gore Vidal (1925–).


title: Thomas Gore

text: Paul D. Travis julkaisi vuonna 1967 Goren elämäkertateoksen "Thomas P. Gore: Blind Senator from Oklahoma".


title: Dike

text: Dike (, "oikeus") oli kreikkalaisessa mytologiassa oikeudenmukaisuuden ja oikeuden jumalatar. Hän oli myös yksi kolmesta toisen sukupolven horista sisariensa Eunomian ja Eirenen rinnalla. Useimmiten Diken vanhemmiksi mainitaan Zeus ja Themis, ja itse Zeus oli asettanut hänet vahtimaan ihmisten toimia. Siinä missä hänen äitinsä hallitsi jumalaista oikeudenkäyttöä, Dike itse oli maallisen oikeuden jumalatar. Hänen kerrotaankin tuoneen aina isälleen tiedoksi tapaukset, joissa tuomari oli tehnyt päätöksensä epärehellisin perustein.


title: Dike

text: Dike rinnastuu lähelle Astraiaa, ja kaiken vääryyden vihollisena hänen tehtävänsä oli osittain samankaltainen erinyksien kanssa; tosin sen lisäksi, että hän rankaisi väärintekijöitä, hän myös palkitsi hyveellisiä. Hänen vastakohtansa oli Adikia, epäoikeudenmukaisuuden jumalatar, ja heidät kuvattiinkin antiikin taiteessa usein yhdessä – Dike pitäen Adikiaa kinni ja rangaisten tätä sauvallaan. Dikellä kerrotaan olleen myös tytär, Heskyhia.


title: Craig Gordon

text: Craig Sinclair Gordon (s. 31. joulukuuta 1982 Edinburgh, Skotlanti) on skotlantilainen jalkapallomaalivahti. Hän edustaa Celticiä ja on aiemmin pelannut myös Englannin Valioliigassa Sunderlandin joukkueessa. Hän on Skotlannin maajoukkueen ykkösmaalivahti ja on pelannut 52 maaottelua. Elokuussa 2007 Gordon siirtyi Sunderlandiin yhdeksällä miljoonalla punnalla. Summa on Britannian suurin, joka on maksettu maalivahdista.


title: Saaren rautatieasema

text: Saaren rautatieasema (lyhenne Sr, ratakm 405,2) on liikennepaikka Karjalan radalla Parikkalan kunnassa, entisessä Saaren kunnassa, noin kilometri länteen sen keskustaajamasta Akonpohjasta.


title: Saaren rautatieasema

text: Karjalan radan uusi osuus Parikkalasta Tohmajärven Säkäniemeen, Karjalan radan vanhalle linjalle, avattiin liikenteelle vuonna 1966, ja Saaren rautatieasema otettiin käyttöön muutamaa vuotta myöhemmin. Henkilöliikenne asemalla on lopetettu kesällä 2005, mutta matkustajalaituri on jäljellä pääraiteella. Asemalla järjestään junakohtauksia. Aiemmin asemalla kuormattiin raakapuuta, mutta kuormausraide on purettu.


title: Tsuen Wan (piiri)

text: Tsuen Wan District () on yksi Hongkongin 18 piiristä. Se sijaitsee Uusilla territorioilla. Alueen pinta-ala on 60,70 km² ja asukasluku vuonna 2001 oli 275 527. Asukkaiden tulot ovat Uusien territorioiden suurimmat. Hongkongin metron Tsuen Wan Line -linja kulkee alueen läpi.


title: Samola

text: Samola oli kylä entisessä Viipurin maalaiskunnassa Suomen Neuvostoliitolle luovuttamalla alueella. Nykyisin alue kuuluu Venäjän Leningradin alueen Viipurin piiriin, mutta alueella on vain vähän asutusta eikä sillä ole venäläistä asutusnimeä.


title: Samola

text: Samola sijaitsi Viipurin maalaiskunnan eteläosassa Viipurinlahden itärannalla, osittain Lihaniemellä. Manneralueen lisäksi kylään kuului Viipurinlahden saaria, joista suurimmat ovat Lasisaari ja Kuhaluoto. Kylä rajoittui etelässä Johannekseen ja Viipurin ulkosatama-alueeseen Uuraaseen. Maalaiskunnan puolella naapurikyliä olivat Lihaniemi, Yläsommee, Rikkola ja Savolainen. Kylän keskusta sijaitsi Lihaniemen tyvessä Viipurinlahden rannalla. Aivan kylän itäisimmän osan kautta kulki Viipuri–Koivisto-rata ja kantatie 64 Viipurista Koivistolle.


title: Samola

text: Vuonna 1937 kylässä oli 378 asukasta. Kylän keskustassa sijaitsi Samolan kansakoulu. Koulu aloitti toimintansa vuokratiloissa vuonna 1906 ja oma koulurakennus valmistui vuonna 1926. Vuonna 1939 koulussa oli kaksi opettajaa ja 31 oppilasta. Samolassa toimi nuorisoseura ja vuonna 1934 perustettu Samolan marttayhdistys. Kylässä oli Mahkosen yksityiskauppa ja Samolan osuuskaupalla oli myymälöitä monissa naapurikylissä. Samolan osuuskauppa liittyi Viipurissa toimineeseen Osuusliike Torkkeliin vuonna 1941. Samolan väestö sai elantonsa pääasiassa maataloudesta. Vuonna 1937 kylässä oli 630 ha metsää, 245 ha peltoa ja 40 ha niittyä. Kalastusta harjoitettiin sivuelinkeinona.


title: Samola

text: Talvisodan aikana Samola, kuten muunkin Viipurin maalaiskunnan väestö evakuoitiin Keski-Suomeen. Sodan loppuvaiheessa taistelut ulottuivat Samolaan asti. Moskovan rauhassa alue luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä vuonna 1944.


title: Hongkongin saari

text: Hongkongin saari on saari Hongkongin eteläisessä osassa. Saaren pinta-ala on 78,52 km². Yhdistynyt kuningaskunta valloitti saaren ensimmäisessä oopiumsodassa 1840-luvun alussa ja perusti Victoria Cityn alueelle.


title: Hongkongin saari

text: Saaren keskinen alue on historiallinen, poliittinen ja kaupallinen keskus. Saaren pohjoinen rannikko muodostaa Victoria Harbourin eteläisen rannan. Syvien vesien ansiosta suuret kauppalaivat pääsevät satamaan. Causeway Bay on kaupan ja kulttuurin keskittymä saaren pohjoisosassa.


title: Dmitri Medvedev

text: Dmitri Anatoljevitš Medvedev (, s. 14. syyskuuta 1965 Leningrad, Venäjän SFNT, Neuvostoliitto) on Venäjän pääministeri. Hän oli myös Venäjän kolmas presidentti vuosina 2008–2012. Hänet valittiin 70,3 % kannatuksella presidentiksi Venäjän vuoden 2008 presidentinvaaleissa. Medvedev astui virkaansa 7. toukokuuta 2008 ja luopui virastaan 7. toukokuuta 2012. Sekä hänen edeltäjänsä että seuraajansa on maan nykyinen presidentti Vladimir Putin.


title: Dmitri Medvedev

text: Medvedev nimitettiin presidentti Vladimir Putinin presidentinhallinnon apulaiskansliapäälliköksi vuonna 1999. Hän oli myös Gazpromin hallituksen puheenjohtajana 2000–2001, varapuheenjohtajana vuosina 2001–2002 ja taas puheenjohtajana vuodesta 2002. Venäjän laajan presidentinhallinnon johtajana eli kansliapäällikkönä Medvedev toimi vuosina 2003–2005. Hänet nimitettiin Venäjän ensimmäiseksi varapääministeriksi marraskuussa 2005.


title: Dmitri Medvedev

text:
Medvedeviä pidetään Putinin johtamia silovikkeja hieman liberaalimpien niin sanotun teknokraattien ryhmän tosiasiallisena johtajana.
Medvedev on silti sanonut, että parlamentarismi olisi Venäjälle katastrofi.


title: Dmitri Medvedev

text: Medvedev on lähtöisin korkeasti koulutetusta perheestä. Hänen isänsä Anatoli opetti teknillisessä instituutissa ja äitinsä Julija kieltä ja kirjallisuutta Herzenin instituutissa. Perhe sai tämän ansiosta oman asunnon Kupsilasta Pietarin eteläpuolelta. Asepalveluksensa hän suoritti Karjalassa ja yleni tykistön vänrikiksi. Tulevan vaimonsa Svetlana Vladimirovna o.s. Linnikin Medvedev tapasi seitsemännellä luokalla koulussa nro 305 Leningradissa. Heillä on poika Ilja (s. 1996). Medvedev kastettiin 23-vuotiaana ortodoksisen kirkon jäseneksi.


title: Dmitri Medvedev

text: Medvedev valmistui Leningradin valtionyliopiston oikeustieteen osastolta 1987 ja suoritti oikeustieteen lisensiaatin tutkinnon 1990. Hän opetti samassa, nyt nimensä Pietarin valtionyliopistoksi muuttaneessa korkeakoulussa dosenttina vuosina 1991–1999. Hän on yksi ensimmäistä kertaa 1991 julkaistun kolmiosaisen yliopistojen siviililain oppikirjan kirjoittajista.


title: Dmitri Medvedev

text: Medvedevin poliittinen ura alkoi 1990 Leningradin kaupunginneuvoston palveluksessa Anatoli Sobtšakin alaisuudessa ja hän oli 1991–1996 pormestarin toimiston ulkoasiainvaliokunnan lakiasiantuntijana muun muassa Putinin alaisuudessa.


title: Dmitri Medvedev

text: Vuosina 1993–1999 Medvedev toimi pietarilaisen metsäteollisuusyhtiö Ilim Pulpin palveluksessa lakiasianjohtajana. Vuonna 1998 hänet valittiin niin ikään Bratski LPK -paperitehtaan hallituksen jäseneksi. Vuonna 1999 hän siirtyi Moskovaan Putinin mukana. Venäläinen lehti "SmartMoney" kirjoitti, että Medvedevin vuonna 1999 omistamat Ilim Pulpin osakkeet olisivat 300 miljoonan euron arvoiset, jos hän omistaisi ne edelleen. Medvedevin varoiksi ilmoitettiin presidentinvaalikampanjan alla 76 111 euroa. Perheellä on kuitenkin 364 neliömetrin asunto Minsk-kadulla Moskovassa.


title: Dmitri Medvedev

text: Medvedevin vastuulla olivat varapääministerinä neljä sosiaalista ”kansallista projektia”: terveydenhuolto, koulutus, asuminen ja maatalous. Näihin jaettiin valtion rahaa 7,6 miljardia euroa vuonna 2007.


title: Dmitri Medvedev

text: 10. joulukuuta 2007 presidentti Putin lupautui tukemaan Dmitri Medvedevin presidenttiehdokkuutta vuoden 2008 maalisvaaleissa. Putinin lisäksi Medvedevin presidenttiehdokkuuden taakse astuivat samana päivänä Yhtenäinen Venäjä -puolue, Oikeudenmukainen Venäjä, Agraaripuolue ja Kansalaisvoima. 11. joulukuuta presidenttiehdokas Medvedev pyysi Putinia Venäjän pääministeriksi tämän vuonna 2008 päättyvän presidenttikauden jälkeen.


title: Dmitri Medvedev

text: Dmitri Medvedev voitti vaalit 70,3 prosentin kannatuksella. Äänestysprosentti nousi yli 69 prosenttiin. Euroopan neuvoston parlamentaarista yleiskokousta edustavien tarkkailijoiden mukaan vaalit eivät olleet täysin reilut tai demokraattiset, mutta niiden tulos heijastaa kuitenkin melko hyvin kansan tahtoa. Tarkkailijoiden mukaan vaaleissa toistuivat samat puutteet kuin joulukuun parlamenttivaaleissa, mikä kyseenalaistaa vaalien demokraattisuuden, eikä vaaleja voi myöskään pitää reiluina, sillä ehdokkailla ei ollut samanlaista mahdollisuutta näkyvyyteen tiedotusvälineissä.


title: Dmitri Medvedev

text:
Presidenttinä Medvedev on siirtänyt syrjään joukon alueiden johtajia ja kuvernöörejä, joista osa on ollut vallassa lähes 20 vuotta.
Lähtöpassit saivat mm. Orjolia vuosina 1993–2009 johtanut Jegor Strojev, Tatarstania vuodesta 1991 johtanut Mintimer Şäymiev ja Baškortostania vuodesta 1993 johtanut Mortaza Räximev, sekä Moskovan pormestari Juri Lužkov, jonka Medvedev erotti 28. syyskuuta 2010, kun hän kieltäytyi eroamasta.


title: Dmitri Medvedev

text: Dmitri Medvedev teki ensimmäisen virallisen valtiovierailunsa Suomeen 20–21. huhtikuuta 2009. Vierailun aikana hän keskusteli presidentti Tarja Halosen kanssa maanostokysymyksistä, kaupankäynnistä ja viisumivapaudesta. Medvedev nosti esiin ehdotuksensa eurooppalaiseksi turvallisuusjärjestelmäksi ja kannatti maakaasuputken rakentamista. Hän piti juhlapuheen Helsingin yliopiston juhlasalissa ja vieraili Hietaniemen hautausmaalla laskien seppeleen Urho Kekkosen haudalle. Vierailun aikana nähtiin rauhallinen mielenosoitus presidentinlinnan edessä.


title: Dmitri Medvedev

text: Toisen kerran Medvedev kävi Suomessa 20.–21. heinäkuuta 2010.


title: Dmitri Medvedev

text: Medvedev pitää 70-luvun rock-musiikista, jota alkoi kuunnella jo neuvostoaikoina. Nuorena hän keräili länsiyhtyeiden kuten Black Sabbathin, Led Zeppelinin ja Deep Purplen kasetteja. Hänellä on myös laaja kokoelma Deep Purplen LP-levyjä, ja yhtye soitti Medvedevin läksiäisissä hänen jättäessään Gazpromin puhemiehen aseman.


title: Tai Mo Shan

text: Tai Mo Shan () on Hongkongin korkein kukkula (958 m). Se sijaitsee suunnilleen Uusien territorioiden maantieteellisessä keskipisteessä.


title: Rolf Wikström

text: Rolf "Roffe" Wikström (s. 5. huhtikuuta 1949 Ruotsi) on yksi Ruotsin tunnetuimpia bluesartisteja ja kitaristeja. Wikström ryhtyi päätoimiseksi muusikoksi 1970-luvun puolivälissä, ja hänen tuotantoonsa kuuluu pääasiassa alkuvoimaista bluesia ja rhythm and bluesia, mutta myös balladeja ja myöhemmin kansanomaisia viisuja. Wikström on tunnettu paljon konsertoivana artistina: esiintymisiä on yli 3 500. Hän on soittanut muun muassa Charles Brownin, Albert Collinsin, Preston Loven ja Peter LeMarcin kanssa. Wikström on ainoa muulla kuin englannin kielellä laulava artisti joka on esitelty blues-tietosanakirjassa "The Virgin Encyclopedia of the Blues".


title: Rolf Wikström

text: Wikströmin suku polveutuu Italian Genovasta 1800-luvun alussa muuttaneista siirtolaisista. Hän on kotoisin Tukholmasta, työläiskodista Södermalmin Sodermannagatanilta Blecktornetin kupeelta. Vanhemmat erosivat Wikströmin ollessa kuusivuotias, ja kun hänen isänsä kuoli muutaman vuoden kuluttua, äiti kasvatti pojan taloudellisesti vaatimattomissa oloissa. Viisihenkinen perhe asui 45 neliömetrin asunnossa, perheen äiti teki yhtä aikaa kolmea työtä. Nuoren Rolfin esikuvaksi nousi hänen humaani kommunistisetänsä.


title: Rolf Wikström

text: Wikström kuunteli 12–13-vuotiaana paljon blues- ja soul-musiikkia, ja piti countrystä. Suosikkeja olivat muun muassa Otis Rush, Albert King, Buddy Guy, B.B. King ja Hubert Sumlin. Samalla hän harjoitteli kitaransoittoa omatoimisesti. Ensimmäisen sähkökitaransa Wikström sai 14-vuotiaana, ja hän soitti jo nuorena eri blueskokoonpanoissa.


title: Rolf Wikström

text: Wikström aloitti kulttuurimaantieteen opinnot Tukholman yliopistossa vuonna 1969, ja samoihin aikoihin hän pääsi mukaan "Stockholm Slim" -taiteilijanimellä tunnetun Per Notinin bluesyhtyeeseen "Slim's Blues Gang". Kokoonpanossa Wikström soitti kitaraa ja lauloi. Hän myös sävelsi kaksi kappaletta yhtyeen ainoaksi jääneelle vuonna 1971 julkaistulle "The blues ain't strange" -albumille. Wikström sai yhä enemmän vastuuta laulajana siitä huolimatta, että oli lapsesta asti kärsinyt puhetta haittaavasta änkytyksestä.


title: Rolf Wikström

text: Vuonna 1971 Wikström levytti myös ensimmäisen oman julkaisunsa, singlen taiteilijanimellä Cool Hambone. Per Notin erotti omapäisen kitaristin yhtyeestään, jonka jälkeen Wikström soitti muun muassa sanoituksiltaan poliittista bluesrockia soittavassa Löpande bandet -kokoonpanossa.


title: Rolf Wikström

text: Wikström valmistui filosofian kandidaatiksi vuonna 1974. Valmistumista seurasi kuitenkin yhdeksän kuukauden työttömyysjakso, jonka aikana Wikström aloitti oman albumin teon. Debyytti "Sjung svenska folk" julkaistiin vuonna 1975. Wikström pääsi yhdyskuntasuunnittelutehtäviin Tukholman lääninhallitukseen, mutta päätti jo muutaman kuukauden jälkeen siirtyä päätoimiseksi muusikoksi. Lyhyen virkauransa aikana Wikström työskeli Tukholman läänin "Länsplan -75" suunnitelman parissa ja teki tutkimuksen "Fertilitetens Variationer i Stockholms Län", jossa hän tarkasteli syntyvyyden eroavaisuuksia eri kaupunginosissa ja syitä niihin.


title: Rolf Wikström

text: Samana vuonna hän perusti Rolf Wikströms Hjärtslag -yhtyeensä, johon sai myöhemmin pianistiksi myös Per Notinin. Wikström sävelsi ja sanoitti yhtyeen tuotannon – sanoitukset hän teki tapansa mukaan aina ruotsiksi. Wikström kiersi vuosia Ruotsia ja muita Pohjoismaita keikkaillen Hjärtslag-kokoonpanonsa kanssa ja saavutti tasaisen suosion Ruotsissa, Norjassa ja Suomessa.


title: Rolf Wikström

text: Wikström hajotti Hjärtslag-yhtyeen vuonna 1988 ja kiersi muuttuvan kokoonpanon kanssa. Suurelle yleisölle Wikströn tuli tunnetuksi tehtyään musiikkia ruotsalaisen runoilijan Nils Ferlinin runoihin albumilla "Mitt hjärta är ditt" vuonna 1989. Kultalevyn – yli 50 000 kappaletta myyneestä albumista tuli käännekohta Wikströmin uralla. Lisää Ferliniä hän julkaisi vuonna 1996 "...din längtans blå anemone" -albumilla.


title: Rolf Wikström

text: Wikström soitti vuoteen 2002 asti ruotsalaisen Göran Malmbergin käsintehtyjä kitaroita, mutta siirtyi tämän jälkeen käyttämään Gibson Les Paul -malleja.


title: Rolf Wikström

text: Vuosina 2005-2007 Wikström esiintyi "Hammer Blue" -bluesorkesterin laajennetun kokoonpanon, Hammer Blue+:n kanssa. Wikström on kärsinyt vakavista selkäongelmista ja kivuista, jotka ovat vaatineet sairauslomaa ja estivät keikkailun sekä levytykset kesällä 2007. Syyskuusta 2007 lähtien Wikström on jälleen kiertänyt konsertoimassa.


title: Rolf Wikström

text: Nykyisin Wikströmiä säestävät:Wikström kirjoitti jo uransa alkuvaiheesta lähtien tekstinsä ruotsiksi, mikä oli poikkeuksellista tuon ajan bluespiireissä. Hänen tekstinsä ovat usein hyvin henkilökohtaisia ja sisältävät groteskia huumoria. Osa Wikströmin teksteistä on yhteiskunnallisesti kantaa ottavia: hän arvostelee ympäröivää maailmaa ja on voimakkaasti syrjäytyneiden ja heikosti toimeen tulevien ihmisten puolella. Vastauksia Wikström ei kuitenkaan anna: hänen tekstinsä käsittelevät jokapäiväisen elämän tarpeita.


title: NRJ Radio Awards

text: NRJ Radio Awards on Radio NRJ:n järjestämä tapahtuma, jossa palkitaan musiikkialan parhaimmistoa. Se on järjestetty Suomessa kolmesti, vuosina 2005–2007. Kyseessä on Pohjoismaiden suurin musiikkitapahtuma.


title: NRJ Radio Awards

text: Vuoden 2001 NRJ Radio Awards pidettiin Tukholmassa, Ruotsissa.


title: NRJ Radio Awards

text: Vuoden 2005 NRJ Radio Awards pidettiin Helsingin Hartwall Areenalla.


title: NRJ Radio Awards

text: Vuonna 2007 monet maat pitivät oman NRJ Radio Awardsin, Suomessa se pidettiin jälleen Hartwall Areenalla.


title: Torri Edwards

text: Torri Edwards (s. 31. tammikuuta 1977 Fontana, Kalifornia) on yhdysvaltalainen pikajuoksija.


title: Torri Edwards

text: Edwardsin oli tarkoitus kilpailla Sydneyn olympialaisissa 2000 ainoastaan 4 × 100 metrin viestijuoksussa, mutta Inger Millerin loukkaantumisen takia hän pääsi mukaan myös henkilökohtaiselle 100 metrin juoksuun, jossa karsiutui puolivälierissä ajalla 11,32 sekä 200 metrin juoksuun, jossa karsiutui välierissä ajalla 23,06. Pikaviestissä hän oli mukana pronssia juosseessa joukkueessa. Kauden lopussa hän juoksi GP-finaalissa 200 metrillä seitsemänneksi. Birminghamin sisäratojen MM-kisoissa 2003 hän voitti pronssia 60 metrin juoksussa ajalla 7,17. Myöhemmin samana vuonna hän voitti MM-kultaa Pariisin ulkoratojen MM-kisoissa 100 metrillä ajalla 10,93, MM-hopeaa 200 metrillä ajalla 22,47 sekä MM-hopeaa pikaviestissä. Kauden lopussa hän juoksi kolmanneksi sekä 100 että 200 metrillä.


title: Torri Edwards

text: Edwards sijoittui neljänneksi Budapestin sisäratojen MM-kisoissa 2004 60 metrillä ajalla 7,16. Samana vuonna hän kärähti dopingista ja sai kahden vuoden kilpailukiellon, joka myöhemmin lyhennettiin 15 kuukauden pituiseksi. Hän palasi radoille vuonna 2006, jolloin hän juoksi 100 metrillä toiseksi sekä yleisurheilun maailmancupissa.


title: Torri Edwards

text: Osakan MM-kisoissa 2007 hän voitti pikaviestissä kultaa ja juoksi sadalla metrillä neljänneksi. Pekingin olympialaisissa 2008 hän karsiutui 4×100 metrin viestissä alkuerissä ja sijoittui 100 metrillä kahdeksanneksi.


title: Adam Gontier

text:
Adam Wade Gontier (s. 21. toukokuuta 1978) on kanadalainen rockmuusikko. Hänet tunnetaan Three Days Grace -yhtyeen entisenä laulajana, kitaristina ja sanoittajana. Gontier kuului myös Groundswell-nimiseen
yhtyeeseen (yhtye ennen Three Days Gracea) ja oli myös kyseisen yhtyeen laulaja ja sanoittaja. Hän kuului yhtyeen alkuperäiseen kokoonpanoon vuonna 1997. Nykyään hän on päävokalisti ja kitaristi yhtyeessä nimeltä Saint Asonia. Kanadalais-amerikkalainen yhtye perustettiin vuonna 2014.


title: Adam Gontier

text: Gontier meni vuonna 2004 naimisiin hänen lukioaikaisen tyttöystävänsä kanssa Naomi Faith Brewerin kanssa. Adam mainitsi eräässä elämäkertahaastattelussaan, että hän saattaa hankkia lapsia vuoden 2011 alussa. He kuitenkin erosivat, ja Gontier meni naimisiin Jeanie Marien kanssa vuonna 2015. Hän päätyi vuonna 2005 Toronton CAMH:iin ("Centre for Addiction and Mental Health") oksikodoniriippuvuudesta kärsittyään. Tänä aikana hän kirjoitti monta "One-X"-albumilla olevaa kappaletta, muun muassa kappaleet ”Pain”, ”Animal I Have Become”, ”Over and Over” sekä ”Gone Forever”.


title: Adam Gontier

text: Adam Gontierin laulua kuullaan Apocalyptican kappaleessa ”I Don’t Care” (2007). Hän avusti Apocalypticaa kyseisessä kappaleessa ja on myös ilmoitettu, että Gontier on tehnyt yhteistyötä Daugthry-nimiseen yhtyeeseen kuuluvan Chris Daughtryn kanssa.


title: Adam Gontier

text: Adamin äiti (Patricia Duffy) oli yksi henkilöistä, joka sai Adamin kiinnostumaan musiikista ja hän myös opetti Adamia soittamaan kitaraa. Kun Adam oli 12-vuotias hän lauloi muutamissa Jam-yhtyeissä. 14-vuotiaana Adam yhtyeineen esiintyi pienissä pubeissa. Hän myös kirjoitti tällöin kappaleen ”I Hate Everything About You”. Adamilla on monenlaisia tatuointeja. Hänen oikeassa käsivarressaan on musta vankka nauha ja sen alapuolella osa hänen yhtyeensä laulun sanoista kappaleesta ”Never Too Late” albumilta "One-X", ja vasemmassa käsivarressaan Adamilla on erityisiä sanoja tarkoitettuna hänen isoäidilleen. Hänella on myös kaksi tatuointia rintakehässään. Hänellä on tatuointi vaimostaan Naomista vasemmassa käsivarressaan ja sana ”grace” tatuoituna hänen rystysiinsä käyttäen Jeff Buckleyn Grace albumin fonttia. Vuonna 2007 hän otti tribaali-tatuoinnin oikeaan olkavarteensa. Gontierilla on kaksi nuorempaa sisarusta, Christian ja Katelyn. Hänellä on myös kummitytär nimeltä Roo. Hänen serkkunsa, Cale Gontier, soittaa bassoa kanadalaisissa yhtyeissä nimeltä Art Of Dying ja Thornley. Gontierin musiikkiin on vaikuttanut Jeff Buckley, The Beatles, Alice In Chains, Dinosaur Jr, Nirvana, Soundgarden, Pearl Jam ja Sunny Day Real Estate.


title: Adam Gontier

text: Adam tapasi yhtyeensä rumpalin Neil Sandersonin oltuaan yhdeksännellä luokalla. Myöhemmin Adamin oltua lukiossa, hän tapasi Brad Walstin, joka soittaa bassoa Three Days Gracessa. Adamin sanojen mukaan kaikki he kolme ystävystyivät ennen kuin heistä tuli bändi.


title: Adam Gontier

text: Uransa alussa Three Days Gracessa oli vain Adam, Neil ja Brad. Myöhemmin he tapasivat Barry Stockin, joka on yhtyeen pääkitaristi. Yhtyeen kappaleesta ”I Hate Everything About You” tuli hitti ja sen jälkeen yhtyeestä tuli entistä suurempi. Kappale kertoo viha-rakkaussuhteesta. ”Wake Up” -kappaleessa taas pyydetään toista mahdollisuutta, jota ei koskaan saa. Adam on tehnyt toisten muusikoiden lauluista covereita ja omia versioitaan (akustisia), kuten Chris Isaacin kappaleesta ”Wicked Game”. Hän on myös laulanut pienen osan serkkunsa Calen yhtyeessä Art Of Dying kappaleessa ”Raining” ja ystäviensä yhtyeessä Before The Curtain (Adam keksi yhtyeen nimen) hän on myös laulanut hiukan yhdessä kappaleessa.


title: Adam Gontier

text: Adam on voittanut kaksi BMI-palkintoa ja on ollut parhaan musiikkivideon, parhaan rock-videon ja parhaan kansainvälisen videon ehdokkaana. Adam ja koko Three Days Grace on tehnyt rock-kappaleiden listan: ”I Hate Everything About You”, ”Animal I Have Become”,”Break”, ”Never Too Late” ja ”Riot”.


title: Asandros

text: Asandros Agathonin poika (, eli 300-luvulla eaa.) oli makedonialainen sotilas ja yksi Aleksanteri Suuren seuraajista eli diadokeista. Asandros oli Antigonos I:n sukulainen.


title: Asandros

text: Vuonna 323 eaa. hänet nimitettiin Kaarian satraapiksi. Ensimmäisessä diadokkisodassa Asandros liittoutui Antigonoksen kanssa Perdikkasta vastaan. Triparadisoksessa pidetyssä kokouksessa diadokit päättivät että Asandros sai jatkaa Kaarian satraappina. Aluksi Asandros soti huonolla menestyksellä Alketasta ja Attalosta vastaan. Asandros huolestui kuitenkin pian Antigonoksen kasvavasta vallasta ja päätti loikata Ptolemaios I:n puolelle. Ptolemaios lähetti Myrmidonin ja palkkasotilaita auttamaan Asandrosta Antigonoksen veljenpoikaa Polemaeusta vastaan. Asandros matkusti tämän jälkeen Ateenaan jossa Kassandros lähetti Prepalaoksen joukkojen kanssa Vähään-Aasiaan auttamaan Asandrosta. Asandroksen joukot kärsivät kuitenkin tappion Polemaeusta vastaan ja Asandroksen oli pakko antautua Antigonokselle. Asandros luopui kaikista oikeuksistaan Kaarian kreikkalaisiin kaupunkeihin ja antoi veljensä Agathonin panttivangiksi Antigonokselle. Asandros katui kuitenkin pian tekoaan. Saatuaan veljensä vapautettua Asandros kääntyi Ptolemaioksen ja Seleukoksen puoleen. Antigonos valtasi tämän jälkeen Kaarian. Tämän jälkeen Asandroksen elämästä ei tiedetä mitään.


title: Vito Dumas

text: Vito Dumas (26. syyskuuta 1900 – 28. maaliskuuta 1965) oli argentiinalainen purjehtija, joka vuonna 1942 ensimmäisenä ihmisenä purjehti yksin Eteläisen jäämeren ympäri. Hän nousi matkalla maihin vain kolme kertaa. Hän ohitti ensimmäisenä yksinpurjehtijana Kap Hornin. Hänen aluksensa oli 31 jalan mittainen ketsi "Lehg II".


title: SS Iron Mountain

text: Siipiratasalus SS "Iron Mountain" oli peräsiipirattaalla varustettu Mississippijoella vuosina 1864–1872 liikennöinyt höyrylaiva. Alus oli 54,86 metrin (180 jalan) pituinen ja 10,67 metrin (35 jalan) levyinen.


title: SS Iron Mountain

text: Alus ajoi karille ja upposi vuonna 1882. Legendan mukaan se kuitenkin katosi mystisesti.


title: SS Iron Mountain

text: Alus oli matkalla Vicksburgista 25. maaliskuuta 1882, ja ajoi karille Stumpy Pointissa, lähellä Island 102:ta, mikä repi aluksen runkoon reiän ja sai sen uppoamaan. Miehistö ryntäsi yhdelle lautoista ja pakeni. Aluksen sisäkkö nimeltään Ellen Anderson oli jäänyt jumiin kannen alle ja hukkui. Hänen ruumiinsa löytyi seuraavana päivänä romujen seasta, mutta itse laiva oli jo kadonnut.


title: SS Iron Mountain

text: Lisää romua löytyi 30. kesäkuuta, useita kilometrejä uppoamispaikasta. Aluksen uppoamisesta kerrottiin paikallisessa lehdistössä, kuten Vicksburgin "Daily Commercial" 27. maaliskuuta ja "Daily Memphis Avalanche" 28. maaliskuuta. Alus löydettiin vasta myöhemmin, nähtävästi tulvavesien uudelleen pintaan nostamana ja matalikon läpi kuljettamana, ja ajautuneena puuvillapellolle Omega Landingissa, lähellä Louisianan Tallulahia.


title: SS Iron Mountain

text: Legendan mukaan alus oli kesäkuussa 1872 matkalla Louisianan New Orleansista Pennsylvanian Pittsburghiin (toisten lähteiden mukaan alus oli matkalla päinvastaiseen suuntaan) sokerilastissa. Aluksella oli 55 matkustajaa ja miehistön jäsentä, ja se hinasi perässään puuvillalla lastattuja proomuja.


title: SS Iron Mountain

text: Alus nähtiin viimeisen kerran, kun se lähti Mississippin Vicksburgista. Samana päivänä, kaksi tuntia "Iron Mountainin" jälkeen lähtenyt siipiratasalus SS "Iroquois Chief" löysi "Iron Mountainin" proomut ajelehtimasta joella. "Iroquois Chief" jäi odottamaan "Iron Mountainin" saapuvan paikalle hakemaan proomut, mutta alus ei koskaan saapunut. Lisäksi näytti siltä, että proomuja laivassa kiinni pitäneet köydet oli katkaistu. Alusta etsittiin mutta tuloksetta: aluksesta tai sen matkustajista tai miehistöstä löydetty jälkeäkään.


title: SS Iron Mountain

text: Legendaa toistetaan usein totuutena, kuten esimerkiksi Frank Edwardsin vuoden 1956 kirjassa "Strangest of All", Paul Beggin vuoden 1979 kirjassa "Into Thin Air", Valittujen Palojen vuoden 1982 kirjassa "Mysteries of the Unexplained", Louis L'Amourin vuoden 1987 kirjassa "The Haunted Mesa" ja Charles Berlitzin vuoden 1988 kirjassa "World of Strange Phenomena". Useimmat versiot tarinasta antavat katoamisvuodeksi 1872, joka itse asiassa oli ennen aluksen vesillelaskua.


title: Pontiset vuoret

text: Pontiset vuoret sijaitsevat Turkin pohjoisrannikolla. Ne ulottuvat Bosporinsalmelta Turkin ja Georgian rajalle. Pontiset vuoret koostuvat länsi-itäsuuntaisista vuorijonoista. Vuorten korkeus kasvaa itäänpäin mentäessä, lännessä korkeimmat huiput ulottuvat noin 1 000 metriin, idässä yli 3 000 metriin. Merkittävimpiä huippuja ovat Ilgaz daglari (2 565 m), Yildiz daglari (2 537 m) ja Kackar daglari (3 937 m).


title: Gabriel Israel Hartman

text: Gabriel Israel Hartman (28. tammikuuta 1776, Lumparland – 1. maaliskuuta 1809, Turku) oli suomalainen filosofi, joka vaikutti Turun akatemiassa. Hän toimi teoreettisen filosofian dosenttina vuodesta 1802 ja kirjastonhoitajana vuodesta 1807, mihin toimeen liittyi myös kasvatusopista luennoiminen. Hän kuitenkin kuoli suhteellisen nuorena, eikä ehtinyt professoriksi asti. Hartman perusti pienen koulun Turkuun vuonna 1800.


title: Gabriel Israel Hartman

text: Filosofina Hartman oli kantilainen ja kannatti tietoteoriassa empiiristä realismia. Se oli eräänlaista lockelaista empirismiä, joka oli korjattu tietoteoreettisella realismilla. Eettisesti hän oli utilitaristi, ja vastusti kantilaista velvollisuusetiikkaa. Hartmanin oppilaita olivat muun muassa Erik Gabriel Melartin ja Odert Henrik Gripenberg.


title: Gabriel Israel Hartman

text: Hartman oli naimisissa Sofia Charlotta Aminoffin (k. 1820) kanssa. Heillä oli poika Gabriel Reinhold Hartman (k. 1862), joka toimi Kurkijoen kirkkoherrana.


title: Romany Malco

text: Romany Romanic Malco, Jr. (s. 18. marraskuuta 1968 Brooklyn, New York) on yhdysvaltalainen rap-artisti ja näyttelijä.


title: Romany Malco

text: Malcon vanhemmat ovat trinidadilaisia, ja hän itse on sukunsa ensimmäinen Yhdysvalloissa syntynyt jäsen. Hän aloitti rap-harrastuksen 7-vuotiaana nimellä Kid Nice. Teini-ikäisenä hän liittyi R.M.G.-nimiseen rapryhmään, joka siirryttyään Los Angelesiin vaihtoi nimensä College Boyziksi. Se sai hitin singlellään "Victim of the Ghetto".


title: Romany Malco

text: Myöhemmin Malco toimi tuottajana muiden muassa Paula Abdulille ja CeCe Penistonille. Lisäksi hän työskenteli elokuvien soundtrackien parissa. John Leguizamo pyysi Malcoa yrittämään näyttelemistä, kun tämä oli työstämässä soundtrackia Leguizamon elokuvaan "Kiusanhenki" ("The Pest", 1997).


title: Romany Malco

text: Malco on nyttemmin menestynyt näyttelijänurallaan; hänellä on Conrad Shepardin rooli televisiosarjassa "Weeds". Lisäksi hän esitti erästä päähenkilö Andyn ystävistä komediassa "40 v. ja neitsyt" (2005). Malcon esittämä Jay kuuluu kolmikkoon, joka Andyn kanssa pokeria pelatessaan keksii tämän olevan neitsyt ja pyrkivät järjestämään Andylle sukupuolisuhteen.


title: Romany Malco

text: Malcon muihin rooleihin lukeutuu osa TV-elokuvassa "Too Legit: MC Hammer – tositarina" (2001).


title: Tiedotus- ja suhdetoiminta

text: Tiedotus- ja suhdetoiminta (PR, public relations) on yksi markkinointiviestinnän muoto, jolla pyritään kehittämään yhteistyötä yrityksen ja sen sidosryhmien välillä. Tiedotus- ja suhdetoiminta voidaan jakaa ulkoiseen tiedottamiseen ja sisäiseen tiedottamiseen. Ulkoisessa tiedottamisessa hoidetaan suhteita yrityksen ulkopuolisiin sidosryhmiin.


title: Tiedotus- ja suhdetoiminta

text: Sisäisellä suhdetoiminnalla panostetaan yrityksen sisäisiin sidosryhmiin ja sen tavoitteena voi olla myönteisen yrityskuvan luominen, henkilöiden sitouttaminen yritykseen, ilmapiirin parantaminen yrityksessä jne.


title: Santa Justa Klan

text: Santa Justa Klan (SJK) on vuonna 2005 perustettu espanjalainen yhtye, jonka musiikki on hip hop -vaikutteista poppia. Siihen kuuluvat "Serranon perhe" -televisiosarjan näyttelijät Natalia Sánchez (Teté), Víctor Elías (Guille), Andrés de la Cruz (Boliche) ja Adrián Rodríguez (DVD). Yhtye teki ensiesiintymisensä sarjan vuonna 2005 esitetyllä neljännellä tuotantokaudella kappaleellaan ”A toda mecha”, ja ensimmäiset varsinaiset konsertit seurasivat myöhemmin kesällä 2005. Bändi on kuitenkin jo lopettanut. Yhtyeen jäsenet esiintyvät mediassa usein roolinimillään.


title: Santa Justa Klan

text: Santa Justa Klan on julkaissut albumit "S.J.K." (2005) ja "D.P.M." (2006), joista ensimmäinen myi platinaa Espanjassa. Albumit tuotti myös "Serranon perheen" tuotantoyhtiönä toiminut Globomedia ja julkaisi Espanjassa DRO. Sarjan suursuosion myötä albumit julkaistiin Suomessa Warnerin kautta.Albumista julkaistiin myös bonuskappaleita ja DVD:n sisältävä erikoispainos.


title: Johan Matthias Sundwall

text: Johan Matthias Sundwall (myös "Johann", "Mathias", "Sundvall") (27. toukokuuta 1793 Turku – 6. syyskuuta 1843 Helsinki) oli suomalainen filosofi ja professori.


title: Johan Matthias Sundwall

text: Sundwall toimi Turun akatemian teoreettisen filosofian dosenttina vuodesta 1818 ja teoreettisen ja käytännöllisen filosofian apulaisena vuodesta 1825. Hän sai professorin arvonimen vuonna 1829. Samana vuonna hän toimi myös Turun lukion filosofian ja luonnonhistorian lehtorina.


title: Johan Matthias Sundwall

text: Sundwallista tuli Aleksanterin yliopiston teologisen siveysopin professori vuonna 1833. Samaan aikaan hän toimi Maskun kirkkoherrana vuodesta 1833 ja Janakkalan kirkkoherrana vuodesta 1834. Hän oli Turun tuomiokapitulin jäsen vuosina 1829–1833.


title: Johan Matthias Sundwall

text: Sundwallin puoliso oli Johanna Vilhelmina Aejmelaeus (k. 1877), ja heidän poikansa oli valtiopäivämies, seminaarinjohtaja Fredrik Sundwall.


title: Etelä-Afrikan varhaishistoria

text: Etelä-Afrikan varhaishistoria käsittää ajanjakson ennen eurooppalaisten siirtolaisten asettumista maahan vuonna 1652. Vanhin tunnettu merkki alueen asutuksesta on 9. joulukuuta 1998 löydetty "Australopithecus africanuksen" luuranko, joka on 3,22–3,58 miljoonaa vuotta vanha. Tämän löydön lisäksi myös vuonna 1947 löytyneiden noin 2 miljoonaa vuotta vanhojen "Mrs. Pleas" ja "Sts 14" "Australopithecus africanus" -luurankojen katsotaan tukevan näkemystä, että moderni ihminen kehittyi Afrikassa.


title: Etelä-Afrikan varhaishistoria

text: Nykyihminen, "Homo sapiens", ilmaantui noin 100 000 vuotta sitten ja runsaat 10 000 vuotta sitten laajoilla alueilla eteläisessä Afrikassa vallitsi nykyisten sanien esi-isien kulttuuri. Sanien elämänmuoto perustui metsästykseen, kalastukseen ja keräilyyn. Keräilyä harjoittivat pääasiassa naiset, jotka tuottivat arviolta 80 % heimon ravinnosta. Miehet keskittyivät metsästämiseen sekä työkalujen, soittimien, vaatteiden ja aseiden valmistamiseen. Sanit tuottivat myös suuren määrän kalliomaalauksia ja Etelä-Afrikassa siksi onkin valtaosa maailman säilyneestä esihistoriallisesta taiteesta.


title: Etelä-Afrikan varhaishistoria

text: San-kulttuurin keskeisin sosiaalinen yksikkö oli ydinperhe. Joukko perheitä muodosti noin 20–50 ihmisen kiertelevän metsästäjäryhmän, jossa miehet ja naiset olivat tasa-arvoisia. Ryhmiin ei muodostunut periytyvää johtajuutta. Sanit kuormittivat hyvin vähän ympäröivää luontoa ja pystyivät siksi asumaan samoilla alueilla tuhansia vuosia. Heidän lukumääränsä ja asumistiheytensä pysyi kuitenkin verrattain matalana.


title: Etelä-Afrikan varhaishistoria

text: 1600-luvulle tultaessa suurin osa saneista asui maan kuivemmissa sisäosissa nykyisen Northern Cape-provinssin ja Botswanan, Namibian ja eteläisen Angolan alueella.


title: Etelä-Afrikan varhaishistoria

text: Noin 2 200 vuotta sitten eräät san-ryhmät nykyisen Botswanan pohjoisosissa ryhtyivät pitämään lampaita ja lehmiä kotieläiminä ja alkavat liikkua kohti etelää. Heidän luomaansa uutta sosioekonomista järjestelmää on antropologien piirissä kutsuttu khoikhoi-metsästäjä-paimentolaisuudeksi. Vaikka eurooppalaiset myöhemmin pitivät khoikhoita ja saneja omina erillisinä kulttuureinaan ja etnisinä ryhminään, nykyisin katsotaan että kyseessä on sama kansa. Khoikhoit ovat keskimääräisesti pidempiä kuin sanit, mutta tämä selittyy paimentolaisten runsaimmalla proteiininsaanilla. Ero sanien ja khoikhoiden välillä oli myös häilyvä: metsästäjä-keräilijäryhmät saattoivat ryhtyä paimentolaisiksi ja paimentolaiset metsästäjä-keräilijöiksi mikäli ympäristön muutokset sitä edellyttivät.


title: Etelä-Afrikan varhaishistoria

text: Khoikhoit asuttivat pääosin vehreää rannikkoaluetta Oranjejoen ja Great Fish Riverin välissä. Vaikka paimentolaiset liikkuivat etsien uusia laidunmaita oli heidän hallinnollinen järjestelmänsä jo monimutkaisempi. Paimentolaiset muodostivat ryhmiä, joiden koko vaihteli sadoista tuhansiin. Ryhmät muodostuivat useista leireistä, jotka puolestaan jakautuivat pienempiin klaaneihin. Khoikhoi ryhmää johti tavallisesti "khoequeksi" nimitetty johtaja, joka ei ollut yksinvaltias ja saattoi tehdä päätöksiä vain muiden kylänvanhimpien tuella. Kiistojen ratkaiseminen tapahtui ryhmän ja klaanien johtajien avulla.


title: Etelä-Afrikan varhaishistoria

text: 1600-luvulla khoikhoita oli noin 50 000.


title: Etelä-Afrikan varhaishistoria

text: Bantukieliä puhuvaa väestöä alkoi saapua nykyisen Transvaalin alueelle jo 300-luvulla. Nguni-tsongat, asuttivat 1500-luvulla jo Natalin rannikkoalueita ja sotho-tswanat Oranje- ja Vaaljoen yhtymäkohdan pohjoispuolta. 1700-luvulle tultaessa nguni-tsongat olivat jakautuneet lukuisiin pienempiin etnisiin ryhmiin kuten zuluihin, xhosiin ja swazeihin. Bantumaanviljelijät eivät kuitenkaan levittäytyneet Etelä-Afrikan länsiosien autiomaahan eivätkä lounaisosien talvisateiden alueelle. Näillä alueilla sanien ja khoikhoiden kulttuurit säilyivät kunnes eurooppalaiset siirtolaiset asettuivat Kapmaahan. Tämän vuoksi bantut joutuivat aluksi myös vain vähäiseen tekemiseen eurooppalaisten siirtolaisten kanssa.


title: Etelä-Afrikan varhaishistoria

text: Karjanhoitoa ja kaskiviljelyä yhdistänyt bantukulttuuri saapui läntisestä Keski-Afrikasta Kongojoen pohjoispuolelta. Nykykäsityksen mukaan bantujen kansanvaellus ei tapahtunut yhtenä suurena joukkoliikkeenä vaan hitaana ihmisten virtana Saharan eteläpuolisen Afrikan läpi. Bantujen karjanhoitoon ja maanviljelyyn perustunut talous mahdollisti alkuperäisväestöä nopeamman väestönkasvun. Koska bantut lisäksi olivat perehtyneet raudan valmistukseen, saattoivat he valloittaa tarvitsemansa uudet maa-alueet rauta-aseilla jousin ja nuolin aseistautuneita keräilijä-metsästäjiltä ja paimentolaisilta. Ryhmien välillä tapahtui kuitenkin myös rauhanomaista kulttuurivaihtoa, josta merkkinä on muun muassa xhosan kieleen khoikhoiden kielestä tulleet naksausäänteet.


title: Etelä-Afrikan varhaishistoria

text: Eri banturyhmien välillä oli kielellisten erovaisuuksien lisäksi myös kulttuurillisia eroja. Ngunit elivät suhteellisen pienissä sukulaisryhmissä, kun taas sothot muodostivat suurempia yhteisöjä. Molempien ryhmien hallinnolliset järjestelmät olivat epästabiileita ja kilpailevat sukuryhmät kamppailivat jatkuvasti vallasta keskenään. 1700-luvun lopulla eteläisten bantujen yhteiskunnissa alkoi kuitenkin ilmetä merkkejä valtiollisesta järjestäytymisestä kun sukulaisuussiteiden merkitys alkoi pienentyä ja lojaalisuus päällikköä kohtaan tunnustettiin. 1500-luvulle tultaessa sotho-tswanojen Rolong-kulttuuria hallitsivat Taungin kaupungista käsin perinnölliset johtajat. Pääkaupungin lisäksi useissa muissakin kaupungeissa oli 15 000-20 000 asukasta.


title: Etelä-Afrikan varhaishistoria

text: Bantumaanviljelijöillä oli suuria karjalaumoja ja karjalla oli heidän kulttuurissaan suuri symbolinen ja välineellinen arvo. Karjaa poliittisiin ja sosiaalisiin tarkoituksiin esimerkiksi myötäjäisinä ja suojelurahana. Bantut viljelivät lukuisia paikallisia kasveja mukaan lukien hirssiä, durraa, papuja ja meloneja.


title: Etelä-Afrikan varhaishistoria

text: Vuonna 1488 portugalilainen Bartolomeu Dias kiersi Hyväntoivonniemen ja eteni noin 600 km lounaisrannikkoa pitkin. Vasco da Gaman retkellä vuonna 1497 portugalilaiset kiersivät Kapmaan, etenivät ylös Afrikan itärannikkoa ja ylittivät Intian valtameren saapuen Intiaan. Portugalilaiset hallitsivat tätä merireittiä 1500-luvun ajan ja rakensivat linnoituksia ja varikkoja Afrikan itä- ja länsirannikolle. 1500-luvun lopulla ja 1600-luvun alussa englantilaiset ja hollantilaiset haastoivat portugalilaisten valta-aseman ja kiinnostuivat Kapmaasta juomaveden, lihan ja laivojen korjaustarvikkeiden mahdollisena lähteenä. Englannin kruunu kuitenkin kielsi merimiehiä anneksoimasta aluetta tukikohdan rakentamista varten.


title: Etelä-Afrikan varhaishistoria

text: Vuonna 1602 perustettu Hollannin Itä-Intian kauppakomppania pyrki turvaamaan Hollannin taloudellisista eduista Aasiassa ja turvaamaan sinne johtavan merireitin Afrikassa. Kauppakomppanian palkkaama Jan van Riebeeck saapui vuonna 1652 Kapmaahan tehtävänään järjestää huolto Aasiaan matkaaville laivoille. Muutaman vuoden kuluttua alueelle saapuivat ensimmäiset hollantilaiset siirtolaiset, jotka ryhtyivät harjoittamaan maanviljelyä ja käymään kauppaa kauppakomppanian kanssa.


title: Johannes Ihmeidentekijä

text: Pyhä Johannes Ihmeidentekijä (, oik. , 4. kesäkuuta 1896 Adamovka, Harkovan kuvernementti, Venäjän keisarikunta – 2. heinäkuuta 1966 Seattle, Yhdysvallat) oli venäläinen emigrantti, asketisti ja ortodoksinen kirkonmies, joka toimi Venäjän ortodoksisen ulkomaalaiskirkon arkkipiispana Shanghaissa, Länsi-Euroopassa ja San Franciscossa. Johannes tunnettiin ihmeidentekijänä; Venäjän ulkomaalaiskirkko kanonisoi hänet pyhimykseksi vuonna 1994 ja Moskovan patriarkaatti vuonna 2008 ("Shanghain ja San Franciscon Pyhä Johannes Ihmeidentekijä").


title: Myynninedistäminen

text: Myynninedistäminen () on yksi yrityksen markkinoinnin tukitoimista. Se tarkoittaa kaikkia toimenpiteitä, joiden tarkoitus on kannustaa markkinoivan yrityksen myyjiä ja jälleenmyyjiä myymään yrityksen tuotteita tai palveluita tuloksellisemmin ja vaikuttaa myös asiakkaiden ostohalua lisäävästi. Koska tähän voi liittyä myös muun muassa koulutusta, mainontaa ja suhdetoimintaa, on myynninedistämistä usein vaikea erottaa omaksi kokonaisuudekseen yrityksen markkinointikeinojen valikoimassa.


title: Myynninedistäminen

text: Myynninedistämisellä tarkoitetaan useimmin toimenpiteitä, joiden tarkoitus on lisätä myyntiä lyhyellä tähtäyksellä. Yleisimmin myynninedistämiseksi kutsutaan tilapäisiä erikoistoimenpiteitä, kuten myyntikilpailuja tai asiakaskilpailuja, ilmaisnäytteitä tai myyjille tai asiakkaille suunnattuja tapahtumia tai osallistumisia alan messuille.


title: Myynninedistäminen

text: Myyntihenkilöstöön kohdistettu myynninedistäminen voi tähdätä seuraaviin tavoitteisiin:


title: Myynninedistäminen

text: Tuotteen loppukäyttäjiin kohdistetun myynninedistämisen tavoitteita voivat olla:


title: Myynninedistäminen

text: Myyntihenkilöstöön ja jakelutiehen painottuvaa myynninedistämistoimintaa sanotaan "työntöstrategiaksi" () ja loppukäyttäjiin kohdistuviin toimenpiteisiin painottuvaa toimintaa "vetostrategiaksi" (). Nämä strategiat eivät sulje toisiaan pois, vaan niitä voidaan käyttää myös yhdessä.


title: Nexus (virolainen yhtye)

text: Nexus oli vuosina 2003–2006 soittanut virolainen tyttöbändi, joka nousi nopeasti yhdeksi suurimmista popyhtyeistä Virossa. Nexusuksen kokoonpanoon kuuluivat Janne Saar, Merlyn Uusküla ja Helen Randmäe.


title: Nexus (virolainen yhtye)

text: Uusküla aloitti laulamisen kuorossa. Vuonna 2001 Uusküla voitti yleisön suosikkitittelin "Kaks takti ette" -laulukilpailussa, jossa hän oli nuorin esiintyvä artisti. Randmäe on panostanut enemmän tanssimiseen. Laulamisessa häntä ovat opastaneet virolaiset muusikot Lea Liitmaa ja Kelli Uustani. Saar aloitti laulamisen Viron televisiokanavan ETV:n musiikkipainotteisessa lastenohjelmassa "Laulustuudio". Saar opiskeli myös Nõmmen musiikkikoulussa viulunsoittoa ja otti osaa "Kaks takti ette" -laulukilpailuun.


title: Nexus (virolainen yhtye)

text: Yhtyeen kaksi ensimmäistä albumia "Nii kuum" ja "Nexus 2" koostuvat pitkälti dance pop -kappaleista. Kolmas albumi "Nii head tüdrukud ei tee" poikkeaa edeltäjistään rock-vivahteillaan. Vuonna 2005 kesäkuussa Nexus keikkaili yhdessä Toe Tag -ja Terminaator -nimisten virolaisten yhtyeiden kanssa. Vuoden 2006 elokuussa Nexus kertoi lopettavansa toimintansa. Viimeisen keikan yhtye soitti 9. syyskuuta 2006 Tarttossa.


title: Karl Sederholm

text: Karl Sederholm (6. kesäkuuta 1789 Tuusula – 27. kesäkuuta 1867 Nefedjevo, Tulan kuvernementti, Venäjä) oli suomalainen pappi ja uskonnonfilosofi.


title: Karl Sederholm

text: Sederholmin vanhemmat olivat tilanomistaja, kuninkaallinen sihteeri Karl Albrekt Sederholm ja Ulrika Dorotea Olander. Hän kävi Porvoon lukiota ja pääsi ylioppilaaksi Turussa 1807. Sederholm suoritti pedagogian tutkinnon 1808 ja vuonna 1825 hän väitteli tohtoriksi Königsbergissä.


title: Karl Sederholm

text: Sederholm vihittiin papiksi Etelä-Venäjälle saksankieliseen evankeliseen yhteisöön vuonna 1811. Hänet erotettiin 1820 pappisvirasta "harhaoppisena", koska hän vastusti valtaväestön harjoittamaa käännytystoimintaa. Myöhemmin hän toimi Moskovassa ja lähialueilla koulun rehtorina, uskonnonopettajana, saarnaajana ja pastorina. Viimeksi Sederholm asui poikansa luona Tulan kuvernmentissa.


title: Karl Sederholm

text: Sederholm julkaisi useita tutkielmia erityisesti uskonnonfilosofian alalta pyrkien sovittamaan uskonnon ja filosofian yhteen. Sen lisäksi hän kirjoitti oppikirjoja ja runoja sekä käänsi kirjoja.


title: Karl Sederholm

text: Sederholmin puoliso oli Henriette Johanna Christine Fürstenau (k. 1867). Hän oli filosofi Carl Robert Sederholmin (1818–1903) setä.


title: Nexus

text: Nexus tai neksus voi tarkoittaa:


title: Syvään päähän

text: Syvään päähän on Eppu Normaalin 14. studioalbumi. Albumista on julkaistu cd-painoksen lisäksi myös digipack- ja vinyylipainokset. Albumilta julkaistiin single ”Jokainen hetki historian”. Levyn kannen on maalannut ”ankkataiteilija” Kaj Stenvall. Koko albumi, lukuun ottamatta rumpuja, on äänitetty Tajukankaalla eli Pantse Syrjän omassa studiossa. Kaikki albumin raidat on säveltänyt Pantse ja sanoittanut Martti Syrjä.


title: Syvään päähän

text: Juha Torvinen soittaa kahdella albumiraidalla kitaraansa Rolling Stones -kitaristi Ron Woodin plektralla. Aku Syrjän toinen rumpukapula on Charlie Wattsin kapula, jonka Aku sai ystävänsä kautta mukaan viimeisiin nauhoituksiin.


title: Syvään päähän

text: "Syvään päähän" ylitti kultalevyrajan julkaisupäivänään. Levyä myytiin ensimmäisen myyntipäivän aikana lähes 20 000 kappaletta. Albumin myynti ylitti myös syyskuussa platinalevyyn oikeuttavan 30 000 kappaleen rajan. Albumia on tähän mennessä myyty lähes 40 000 kappaletta.


title: Clarence Houser

text: Clarence (Bud) Houser (25. syyskuuta 1901 – 1. lokakuuta 1994) oli yhdysvaltalainen kiekonheiton ja kuulantyönnön olympiavoittaja.


title: Clarence Houser

text: Bud Houser on yhä viimeisin mies, joka on voittanut olympiakultaa sekä kiekonheitossa että kuulantyönnössä - naisista samaan ovat myöhemmin yltäneet Micheline Ostermeyer ja Tamara Press.


title: Clarence Houser

text: Pariisin 1924 olympialaisissa Houser voitti kuulantyönnön tuloksella 14,995, jonka hän työnsi jo alkukilpailussa. Kiekonheiton voittotuloksen 46,155 Houser heitti myös alkukilpailussa, ja loppukilpailussa kuudesta heittäjästä vain yksi paransi tulostaan mutta hänkään ei sijoitustaan. Suomen Vilho Niittymaa hävisi Houserille 1,205 metriä ja sai hopeaa.


title: Clarence Houser

text: Amsterdamin 1928 olympiakisoissa Houser heitti kiekkoa alkukilpailussa kahden pahasti epäonnistuneen heiton jälkeen tulokseen 47,32, joka säilyi voittotuloksena. Suomen Antero Kivi jäi loppukilpailussa hänen tuloksestaan 9 cm:n päähän ja sai hopeaa.


title: Clarence Houser

text: 180-senttinen ja 83-kiloinen Houser käytti kiekonheitossa aaltotyyliä, joka muutaman vuoden kuluttua väistyi edistyneemmän ruuvityylin tieltä. Hän heitti vuonna 1926 maailmanennätyksen 48,20, joka pysyi voimassa vajaat kolme vuotta.


title: Axel Adolf Laurell

text: Axel Adolf Laurell (9. huhtikuuta 1801 – 14. huhtikuuta 1852 Helsinki) oli suomalainen filosofi ja teologian professori.


title: Axel Adolf Laurell

text: Laurell toimi Turun akatemian teoreettisen filosofian dosenttina vuodesta 1826 ja uudestaan vuonna 1830, ja välillä Haminan kadettikoulun alkeiskoulun opettajana vuosina 1828–30. Hän toimi Helsingfors lyceumin esimiehenä vuosina 1831–1839. Hänestä tuli Helsingin yliopiston dogmatiikan ja siveysopin professori vuonna 1836.


title: Axel Adolf Laurell

text: Samanaikaisesti Laurell oli myös Halikon (1829–1832, ei astunut virkaan), Siuntion (1836), Inkoon (1839) ja Janakkalan (1843) kirkkoherrana. Laurellin puoliso oli Josefina Fredrika von Kothen (k. 1905).


title: Axel Adolf Laurell

text: Filosofisesti Laurell oli suuntautunut Hegeliin ja Schleiermacheriin. Laurell perusti filosofisia ja pedagogisia artikkeleita julkaisseen "Väktaren"-lehden.


title: Carmen McRae

text: Carmen Mercedes McRae (8. huhtikuuta 1920, Harlem, New York – 10. marraskuuta 1994 Beverly Hills) oli yhdysvaltalainen jazzlaulaja ja yksi 1900-luvun merkittävimmistä naisvokalisteista. Hänen musiikissaan ilmenee ironiaa ja huumoria naiselta miehelle ja muulle maailmalle, rakkausrunoja ja aggressiivisiakin purkauksia. Hänen tunnetuin laulunsa on tulkinta Dave Brubeckin kappaleesta ”Take Five”.


title: Carmen McRae

text: McRaen äiti oli intialainen ja ennen McRaen syntymää kuollut isä costaricalainen. McRae alkoi opiskella pianon soittoa lapsena ja teini-ikäisenä hän pääsi jazzpianisti Teddy Wilsonin oppitunneille. Hän aloitti levyttämisen ja laulamisen saatuaan suosiota Mintons Playhouse jazzklubilla, joka siihen aikaan oli Harlemin suosituin.


title: Carmen McRae

text: Elämänsä aikana McRae oli naimisissa kolmesti: rumpaleiden Kenny Clarken ja Kenny Dennisin kanssa sekä basisti Ike Isaacsin kanssa. McRae oli ketjupolttaja ja käytti myös marihuanaa.


title: Carmen McRae

text: McRae esiintyi Pori Jazz -festivaaleilla vuosina 1980 ja 1986.


title: John Anderson (yleisurheilija)

text: John Anderson (4. heinäkuuta 1907 – 11. heinäkuuta 1948) oli yhdysvaltalainen kiekonheittäjä ja olympiavoittaja.


title: John Anderson (yleisurheilija)

text: John Anderson voitti kiekonheiton olympiakultaa Los Angelesin 1932 kisoissa. Alkukilpailussa hänen heittonsa kantoivat 47,87, 48,86, jolla hän siirtyi johtoon, ja 49,39. Loppukilpailun ensimmäisellä kierroksella hän heitti lopullisen voittotuloksensa 49,49, sitten 48,72 ja viimeisellä heitollaan 47,98. Loppukilpailussa ranskalainen Jules Noël heitti hyvin lähelle hänen merkkiään, mutta toimitsijat katselivat juuri silloin seiväshypyn loppuratkaisuja ja heiltä jäi ranskalaisen heitto näkemättä ja mittaamatta.


title: Kenneth Carpenter

text: Kenneth (Ken) Carpenter (19. huhtikuuta 1913 – 15. maaliskuuta 1984) oli yhdysvaltalainen kiekonheittäjä ja olympiavoittaja.


title: Kenneth Carpenter

text: Ken Carpenter voitti kiekonheiton olympiakultaa Berliinin 1936 kisoissa. Alkukilpailun kolmen kierroksen jälkeen hän oli kolmantena tuloksella 48,98. Loppukilpailussa hänen ensimmäinen heittonsa oli yliastuttu mutta toinen kantoi lopulliseen voittotulokseen 50,48. Viimeisen heiton pituus oli 47,28. Eurooppalaiset heittäjät olivat kilpailun suosikkeja, mutta Yhdysvallat otti kaksoisvoiton, kun Gordon Dunn heitti alkukilpailussa hopeamitalille riittävän tuloksen 49,36.


title: Anastasija Kapatšinskaja

text: Anastasija Aleksandrovna Kapatšinskaja (, s. 21. marraskuuta 1979) on venäläinen pikajuoksija.


title: Anastasija Kapatšinskaja

text: Kapatšinskaja kilpaili ensimmäisissä arvokisoissaan Lissabonin sisäratojen MM-kisoissa 2001, joissa hän karsiutui 200 metrin juoksun välierissä ajalla 23,61. Myöhemmin samana vuonna hän karsiutui Edmontonin ulkoratojen MM-kisoissa 400 metrin juoksun välierissä ajalla 51,68, mutta oli voittamassa MM-pronssia Venäjän joukkueessa 4 × 400 metrin viestijuoksussa. Hän voitti Venäjän hallimestaruuden 200 metrillä 2001. Seuraavana vuonna hän juoksi Münchenin EM-kisoissa 400 metrillä viidenneksi ja oli mukana voittamassa pitkässä viestissä EM-hopeaa.


title: Anastasija Kapatšinskaja

text: Kapatšinskaja voitti vuonna 2003 Venäjän sisäratojen mestaruuden 200 metrillä ja samalla matkalla hopeaa Birminghamin sisäratojen MM-kisoissa ajalla 22,80. Myöhemmin samana vuonna hän voitti 200 metrin Euroopan cupin sekä MM-kultaa Pariisin ulkoratojen MM-kisoissa ajalla 22,38. Alun perin hän juoksi maaliin toisena, mutta alkuperäinen voittaja Kelli White hylättiin myöhemmin doping-käryn seurauksena. Kapatšinskaja oli samoissa kisoissa mukana Venäjän joukkueessa, joka voitti 4 × 400 metrin viestijuoksussa MM-hopeaa. Kauden lopussa hän sijoittui 200 metrillä toiseksi.


title: Anastasija Kapatšinskaja

text: Kapatšinskaja voitti 2004 Venäjän sisäratojen mestaruuden 200 metrillä. Hän voitti samana vuonna kultaa Budapestin sisäratojen MM-kisoissa samalla matkalla, mutta kärähti kisojen yhteydessä dopingista, jolloin menetti kultamitalinsa ja sai kahden vuoden kilpailukiellon.


title: Anastasija Kapatšinskaja

text: Vuonna 2008 Kapatšinskaja voitti Venäjän mestaruuden 200 metrillä. Pekingin olympialaisissa 2008 Kapatšinskaja sijoittui alun perin 400 metrillä viidenneksi ja pitkässä viestissä toiseksi, mutta hänen suorituksensa hylättiin vuonna 2016 kun hänen Pekingissä antamansa dopingnäyte tutkittiin uudestaan ja siinä oli merkkejä dopingista.


title: Anastasija Kapatšinskaja

text: Berliinin MM-kilpailuissa 2009 hän oli 400 metrillä seitsemäs ja juoksi 4 × 400 metrin viestissä avausosuuden Venäjän pronssijoukkueessa. Barcelonan EM-kilpailuissa 2010 hän sijoittui 200 metrillä neljänneksi ajalla 22,47 ja juoksi avausosuuden Venäjän kultajoukkueessa 4 × 400 metrin viestissä.


title: Anastasija Kapatšinskaja

text: Kapatšinskaja voitti 400 metrin Venäjän mestaruuden 2011 ennätyksellään 49,35. Daegun MM-kilpailuissa 2011 hän oli samalla matkalla kolmas ajalla 50,24. Pitkässä viestissä hän juoksi ankkuriosuuden kolmanneksi sijoittuneessa Venäjän joukkueessa. Lontoon olympialaisissa 2012 hän juoksi alkuerissä Venäjän 4 × 400 metrin viestijoukkueessa ja sai hopeaa kun toisella kokoonpanolla loppukilpailussa juossut joukkue sijoittui toiseksi.


title: Setouchmax

text: Setouchmax tarkoittaa suurinta laivaa, joka pystyy käyttämään Seton sisämeren satamia. Tämä meri sijaitsee Honshūn ja Shikokun saarten välissä. Tämän saaristomeren, japaniksi "Seto naikai", tärkeimmät satamat ovat Kōbe, Okayama, Takamatsu, Tokushima, Matsuyama ja Hiroshima. Setouchi on etelä-japanilainen teollisuusalue, johon kuuluu osia Okayaman, Hiroshiman, Yamaguchin, Kagawan ja Ehimen prefektuureista. Setouchi ei ole hallinnollinen eikä poliittinen kokonaisuus.


title: Setouchmax

text: Setouchmaxiksi kutsutun laivan pituuden tulee olla alle 300 metriä ja syväyksen pienemmän kuin 16,10 metriä. Tällaisen laivan kantavuus on noin 205 000 tonnia. Nämä hyvin suuret irtolastialukset (VLBC, "very large bulk carrier") eivät voi käyttää Suezin eivätkä Panaman kanavaa, joten niistä käytetään myös nimitystä "capesize".


title: Help (yhtye)

text: Help oli suomalainen vuosina 1968–1969 toiminut Eero Raittisen säestysyhtye, joka hajosi kun Eero lähti Kirkan ja Anki Lindqvistin Rock and Roll Circus -kesäshow’hun 1969, jossa oli jo oma taustayhtye.


title: Ammunta kesäolympialaisissa 1908

text: Lontoon kesäolympialaisissa 1908 ammunnassa kilpailtiin yhdeksässä henkilökohtaisessa lajissa ja kuudessa joukkuelajissa.


title: Samppalinnan maauimala

text: Samppalinnan maauimala on Turussa Samppalinnanpuistossa sijaitseva, arkkitehti Abel Sandelinin suunnittelema maauimala. Maauimala valmistui vuonna 1955 ja vihittiin käyttöön vuonna 1956.


title: Samppalinnan maauimala

text: Maauimalan rakennussuunnitelmat laadittiin Turun kaupungin talorakennusosastolla, jota johti kaupunginarkkitehti A. S. Sandelin. Maauimalan rakennustyöt alkoivat vuonna 1953 louhintatöillä, harjannostajaisia vietettiin 29.11.1954 ja maauimala avattiin yleisölle juhannukseksi 22.6.1955. Tällöin olivat valmiina 50 metriä pitkä ja 3675 kuutiota käsittävä kaarevalinjainen pääallas, 800 istumapaikkaa käsittävä katsomo alapuolisine pukuhuoneineen ja valvomoineen, hyppytornit (toisen tasot 5m, 7,5m ja 10m ja toisen 3m sekä hyppylauta 1m ), auringonottotasot (2000 seisomapaikkaa) sekä kioskirakennus. Myös ylärinteeseen sijoitettu lastenallas kuului alkuperäiseen suunnitelmaan, mutta se valmistui vasta pari vuotta myöhemmin, vuonna 1957. Maauimalan rakennustöistä vastasi kaupungin rakennusosasto ja työpäällikkönä toimi E. Lönkä.


title: Samppalinnan maauimala

text: Maauimalassa on kaksi allasta: 50 metrin pituinen suuri allas ja lasten allas. Suuremman altaan reunalla on hyppytorni, jonka hyppylavat sijaitsevat 5, 7,5 ja 10 metrin korkeuksilla.


title: Samppalinnan maauimala

text: Samppalinnan maauimala suunniteltiin alun perin vuoden 1952 Helsingin olympialaisten uimalajien suorituspaikaksi. Uimalajit kisattiin kuitenkin muualla ja Turkuun rakennettiin vuonna 1952 maauimalan sijasta nykyisin Veritas Stadionina tunnettu jalkapallostadion.


title: Samppalinnan maauimala

text: Kesällä 1969 Samppalinnan maauimala houkutteli 225 000 kävijää ja 41 vuotta myöhemmin kesällä 2010 yhä noin 150 000 kävijää. Normaalikesinä kävijöitä on nykyisin noin 110 000–120 000.


title: Johan Henrik Avellan

text: Johan Henrik Avellan (18. joulukuuta 1773, Viapori – 3. syyskuuta 1832, Helsinki) oli suomalainen filosofi ja Turun akatemian professori.


title: Johan Henrik Avellan

text: Avellan toimi Turun akatemian käytännöllisen filosofian dosenttina vuodesta 1804, luonnonoikeuden ja historian apulaisena vuodesta 1809 ja filosofian apulaisena vuodesta 1810. Hänet nimitettiin historian professoriksi vuonna 1812, samalla hän toimi käytännöllisen filosofian vt. professorina vuosina 1811–12 ja 1824–27. Hämäläis-Osakunnan inspehtorina Avellan toimi vuosina 1821–1832.


title: Johan Henrik Avellan

text: Avellan toimi akatemian rehtorina vuosina 1822–23. Hän perusti yksityisen poikakoulun Helsinkiin vuonna 1829. Hänen isänsä oli Rymättylän kirkkoherra, FM Karl Avellan. Hänen ensimmäinen puolisonsa oli Kristina Eleonora Almqvist (k. 1821) ja toinen puoliso Agnes Charlotta Sofia Wrede (k. 1846). Kamarineuvos, tullinhoitaja ja kirjailija Herman Avellan (1820-1912) oli Avellanin poika ensimmäisestä avioliitosta. Avellanin tytär ensimmäisestä avioliitosta, Ida Matilda (Turku 24.10. 1817 - Helsinki 13.6. 1859) avioitui eversti, valtiomies Berndt Adolf Carl Gregori Aminoffin kanssa Turussa 13. kesäkuuta 1841.


title: Johan Henrik Avellan

text: Filosofina Avellan oli hegeliläinen. Hän oli erikoistunut kasvatusfilosofiaan ja kirjoitti myös mm. estetiikasta.


title: Fun Factory

text: Fun Factory on saksalainen elektronista musiikkia esittävä vuonna 1992 perustettu yhtye. Yhtyeen keulakuvana on hampurilainen hip hop-artisti Toni Cottura. Fun Factoryn suosio oli suurimmillaan 1990-luvulla.


title: Fun Factory

text: Yhtyeen esittämiä kappaleita ovat muun muassa "Take Your Chance", "Pain" ja "I Wanna B With You".


title: Fun Factory

text: Elokuussa 2016 yhtye julkaisi uuden studioalbumin "Back To The Factory".


title: Shelby

text: Shelby-automerkki on kilpa-ajaja Carroll Shelbyn perustama yhdysvaltalainen yhtiö.


title: Shelby

text:
Alun perin Shelby perusti yhtiönsä kilpaillakseen autokilpailuissa. Hän valmisti mm. Le Mans -kisaa varten "Shelby Daytona" -kilpureita.
Shelbyn seuraava saavutus oli brittiläisen AC-automerkin koriin rakennettu Shelby Cobra. Erikoisen autosta teki sen pieni koko ja suuri moottori ja tehokkuus. Moottorina toimi Fordin 427-kuutiotuumainen (n. 7000 cm³) isolohko-V8.


title: Shelby

text: Shelbyn ehkä tunnetuimpia malleja oli Fordin kanssa yhteistyössä valmistetut "Shelby Mustang"it. Ferrarin kieltäydyttyä Fordin ostotarjouksesta, yhtiö värväsi Shelbyn rakentamaan heille muskeliauton, jolla saisi "italialaisen itkemään" lainaten Fordin mainotekstiä. Shelbylle toimitettiin tavallisia Fastback korisia Mustangeja jotka hän kotitallissaan viritti ja maalasi tutuilla väreillä.(Valkoinen ja siniset raidat) Nämä raidat ovat USA:n kilpaväritys jollaiset nähtiin ensi kertaa LeMans radoilla Cunninghamien kisatessa 24 tunnin kisassa. Mustangia sai ensimmäisinä vuosina vain yhtenä versiona (GT-350), mutta myöhemmin mallistoon lisättiin suurempitehoisempi versio (GT-500)


title: Shelby

text: Tunnetuimpia Shelby GT 500-omistaja oli varmasti Jim Morrison, jolla oli levy-yhtiöltä lahjoituksena saama vuoden 1967 yksilö, Nightmist Blue-värinen "Blue Lady", kuten Morrison autonsa nimesi. Nykyään Morrisonin Shelby on havitelluimpia vanhoja GT-500:sia, auton olinpaikasta ei kuitenkaan ole varmuutta.


title: Shelby

text: Shelby Mustangeista tuli menestyneitä ja nykypäivänä harvinaisia keräilykappaleita. Autoja valmistettiin vuosina 1965-1970.


title: Shelby

text: Shelby Mustangeja valmistettiin myös Euroopassa nimellä "Shelby Europa Mustang". Autot ovat harvinaisia, varsinkin avomallit jotka molemmat löytyvät nykyään Suomesta. Myös yksi Shelby GT-250 valmistettiin koekäyttöä varten. Mutta se ei koskaan päässyt tuotantoon vaarallisuutensa, vakuutusyhtiöiden ja alkavan bensakriisin takia.


title: Shelby

text: Nykypäivänä Shelby on palannut jälleen Ford Mustang-mallistoon. Vanhaan ulkonäköön perustuva retromuotoiltu auto kulkee nykyään nimellä Ford Mustang Shelby GT-500, jota on saatavana myös Suomessa. "Top Gear" testasi tuotantokaudella 9 Shelbyn todellisen voimantuoton, ja tulos oli 447 bhp. Mallistoon ollaan myös lisäämässä KR ("king of the road") mallia, joka tulisi olemaan tehokkain Mustang koskaan.


title: Leonel Marshall

text: Leonel Marshall (s. 25. syyskuuta 1979 L' Avana, Kuuba) on kuubalainen ammattilentopalloilija.


title: Leonel Marshall

text: Marshall aloitti lentopallouransa L` Avanassa Kuubassa. Hänellä huomattiin suuria lahjoja nopeasti, etenkin ponnistusvoimassa. Hän nousi suureksi lahjakkuudeksi, ja siirtyi tämän jälkeen jo hyvin nuorena pelaamaan ulkomaille, koska Kuubassa ei ole sarjoja aikuisille pelaajille. Kesällä 1998, 18-vuotiaana, hän siirtyi Italian A2-liigassa pelaavaan Porto Livornoon. Vuonna 2001 Marshall suoritti muutamien muiden kuubalaisten maajoukkuepelaajien kanssa "joukkopaon" Kuuban miesten lentopallomaajoukkueesta, jossa ei tämän jälkeen ole nähty muun muassa Marshallia eikä Angel Dennistä.


title: Germund Fredrik Aminoff

text: Germund Fredrik Aminoff (25. heinäkuuta 1796, Rantasalmi – 21. toukokuuta 1876, Helsinki) oli suomalainen filosofi ja filosofian professori.


title: Germund Fredrik Aminoff

text: Aminoffin vanhemmat olivat majuri Germund Fredrik Aminoff ja Helena Katarina Rehbinder. Hän pääsi ylioppilaaksi Turussa 1812 sekä Uppsalassa 1817 ja valmistui filosofian kandidaatiksi 1824 ja filosofian tohtoriksi Uppsalassa 1827.


title: Germund Fredrik Aminoff

text: Aminoff toimi Uppsalan Suomalaisen osakunnan kuraattorina vuosina 1818–1824. Hän toimi Aleksanterin yliopiston filosofian dosenttina vuonna 1831 ja filosofian apulaisena samasta vuodesta. Aminoff nimitettiin professoriksi vuonna 1838. Hän toimi teoreettisen ja käytännöllisen filosofian vt. professorina vuodesta 1848, vakinaisena 1849–1852. Filosofina Aminoff oli hegeliläinen.


title: Germund Fredrik Aminoff

text: Aminoff toimi Helsingfors lyceumin esimiehenä vuosina 1841–1845 ja painotarkastuskomitean jäsenenä vuosina 1847–1865. Aminoffin puoliso oli Beata Sofia von Essen (1809-1890). Heillä oli seitsemän lasta joista tunnetuin lienee valtioneuvos Torsten Johan Aminoff (1847–1936), yksi muista oli metsänhoitaja Adolf Otto Aminoff (1840-1888).